open-index/open-wikipedia-markdown huggingface dataset:
ଲଗାନ (୨୦୦୧ର ହିନ୍ଦୀ କଥାଚିତ୍ର)

**ଲଗାନ** ହେଉଛି ୨୦୦୧ ମସିହାରେ ମୁକ୍ତିଲାଭ କରିଥିବା ଏକ କ୍ରୀଡ଼ା (କ୍ରିକେଟ) ପ୍ରସଙ୍ଗ ଯୁକ୍ତ ନାଟକୀୟ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର ନିର୍ଦ୍ଦେଶକ ହେଉଛନ୍ତି ଆଶୁତୋଷ ଗୋୱାରିକର । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ଅମିର ଖାଁ ଓ ଗ୍ରେସି ସିଂ  । ଜୁନ ୧୫, ୨୦୦୧ରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରଟି ଭାରତ ତଥା ବିଦେଶରେ ଅଦ୍ଭୁତପୂର୍ବ ବ୍ୟାବସାୟିକ ସଫଳତା ଲାଭ କରିଥିଲା । ଚଳଚ୍ଚିତ୍ରର ସଂଗୀତ ପରିଚାଳନା କରିଥିଲେ ଏ ଆର୍ ରେହେମାନ । ଚଳଚ୍ଚିତ୍ରଟି ଆନ୍ତର୍ଜାତୀୟ ତଥା ଭାରତୀୟ ଚଳଚ୍ଚିତ୍ର ମହୋତ୍ସବରେ ଆୱାର୍ଡ ଲାଭ କରିଥିଲା । 

ଚଳଚ୍ଚିତ୍ରର ପ୍ରମୁଖ ଅଂଶ ଗୁଜରାଟର ପ୍ରାଚୀନ ଗ୍ରାମ ଭୁଜ ନିକଟରେ ଶୁଟିଂ କରାଯାଇଥିଲା । ଅକାଦମୀ ଆୱାର୍ଡ ପାଇଁ ମନୋନୀତ ହେବାରେ ଏହା ଥିଲା ମଦର ଇଣ୍ଡିଆ ପରେ ତୃତୀୟ ଚଳଚ୍ଚିତ୍ର ।
### କାହାଣୀ 
ଭାରତରେ ବ୍ରିଟିଶ ରାଜ ସମୟର ଏ କାହାଣୀ । ଗୁଜରାଟର ଚମ୍ପାନେର ଅଞ୍ଚଳରେ ତତ୍କାଳୀନ ବ୍ରିଟିଶ ଅଫିସର କ୍ୟାପଟେନ ଆଣ୍ଡୃ ରସେଲ ଚାଷୀଙ୍କ ଉପରେ ଅଧିକ ଲଗାଣ (କର) ଲଗାଇଲେ । ଲଗାତାର ଅନାବୃଷ୍ଟି ତଥା ଦାରିଦ୍ର‍୍ୟ ଯୋଗୁଁ ଗରୀବ ଚାଷୀ ଏହି ଲଗାଣ ଦେବାରେ ଅସମର୍ଥ ଥିଲେ । ଗାଁ ଲୋକେ ଭୁବନର ନେତୃତ୍ୱରେ ରାଜା ପୂରନ ସିଂଙ୍କୁ ଏହି ଅସୁବିଧା ଜଣାଇବାକୁ ଗଲେ । ସେହି ସମୟରେ କ୍ୟାପଟେନ ରାସେଲ ତାଙ୍କ ଇଁରେଜ ସହଯୋଗୀଙ୍କ ସହ କ୍ରିକେଟ ଖେଳରେ ବ୍ୟସ୍ତ ଥାଆନ୍ତି । ରାଜାଙ୍କ ମାଧ୍ୟମରେ ଏହି ଗୁହାରୀ କଲାବେଳେ ଭୁବନର କ୍ୟାପଟେନ ରସେଲ ସହ ଯୁକ୍ତିତର୍କ ହୁଏ । କ୍ୟାପଟେନ ରାସେଲ ଲଗାଣ (କର) କମାଇବା ପାଇଁ ମନା କରିଦିଅନ୍ତି । ହେଲେ, କଥା ପ୍ରସଙ୍ଗରେ ସେ କହନ୍ତି ଯେ ଚମ୍ପାନେର ବାସୀ ଯଦି କ୍ରୀକେଟ ଖେଳରେ ତାଙ୍କ ଇଁରେଜ ଦଳକୁ ହରାଇଦେବେ ତେବେ ସେ ଲଗାଇଥିବା ଲଗାଣ ସମ୍ପୂର୍ଣ୍ଣ ଛାଡ଼ କରିଦେବେ । କର ଛାଡ଼ କଥା ଶୁଣି ଭୁବନ ଏହାକୁ ଏକ ବାଜି ଭାବେ ଗ୍ରହଣ କରିନିଏ ।

ଭୁବନର ସହୟୋଗୀ କେହି କିନ୍ତୁ ଏଥିରେ ରାଜି ନ ଥିଲେ । କାରଣ ସେମାନେ ଜାଣିଥିଲେ ଯେ କ୍ରିକେଟରେ ଇଁରେଜଙ୍କୁ ହରାଇବା କାଠିକର ପାଠ । ଭୁବନ କିନ୍ତୁ ନଛୋଡବନ୍ଧା । ସେ ବାଜି ଜିତିବ ଏବଂ ଗ୍ରାମବାସିଙ୍କୁ ଲଗାଣରୁ ମୁକ୍ତି ମିଳିବ । ଏହି ଆଶାରେ ସେ ପ୍ରତ୍ୟେକ ସହଯୋଗୀଙ୍କୁ ରାଜି କରାଇଛି, ଖେଳ ଶିଖାଇଛି । ଏଥିରେ ପରଦା ଆଢୁଆଳରେ ରହି କ୍ୟାପଟେନ ରାସେଲ ଭଉଣୀ ଏଲିଜାବେଥ ଭୁବନର ଦଳକୁ ଉତ୍ସାହିତ କରିଛନ୍ତି । ପରିଶେଷରେ ଅନେକ ଘାତ ଏବଂ ପ୍ରତିଘାତ ସହି ଭୁବନର ଦଳ ଖେଳରେ ବିଜୟଲାଭ କରିଛନ୍ତି ଏବଂ ଗ୍ରାମବାସୀ ଲଗାଣମୁକ୍ତ ହୋଇଛନ୍ତି ।

### ଚରିତ୍ର 
* ଅମୀର ଖାଁ --- ଭୁବନ ଭୂମିକାରେ
* ଗ୍ରେସି ସିଂ --- ଗୌରୀ ଭୂମିକାରେ
* ରାଚେଲ ସେଲୀ --- ଏଲିଜାବେଥ୍ ରାଚେଲ ଭୂମିକାରେ
* ସୁହାସିନୀ ମୁଲେ --- ଭୁବନର ମାଆ ଭୂମିକାରେ
* ରାଜେନ୍ଦ୍ର ଗୁପ୍ତା --- ମୁଖିଆ ଭୂମିକାରେ
* କୁଳଭୂଷଣ ଖର୍ବନ୍ଦା --- ରାଜା ପୂରନ ସିଂ ଭୂମିକାରେ

ଇତ୍ୟାଦି

### କଣ୍ଠଶିଳ୍ପୀ 
### ପୁରସ୍କାର ଓ ସମ୍ମାନ 
୨୦୦୨ରେ ଚଳଚ୍ଚିତ୍ରଟି ବିଦେଶୀ ଭାଷାର ଶ୍ରେଷ୍ଠ ଚଳଚ୍ଚିତ୍ର ଶ୍ରେଣିରେ ଏକାଡେମି ଆୱାର୍ଡ ପାଇଁ ମନୋନୀତ ହେଲା । ଏକାଡେମୀ ପୁରସ୍କାର ନ ପାଇଲେ ବି ବିଦେଶରେ ଭାରତୀୟ ଚଳଚ୍ଚିତ୍ରର ସୁନାମ ବଢାଇବାରେ ଏହା ବେଶ ସହାୟକ ହୋଇଥିଲା ।

ତେବେ ଚଳଚ୍ଚିତ୍ରଟି ଆଠୋଟି ଶ୍ରେଣୀରେ ଜାତୀୟ ଚଳଚ୍ଚିତ୍ର ପୁରସ୍କାର, ନଅଟି ଶ୍ରେଣୀରେ ଫିଲ୍ମଫେୟାର ଆୱାର୍ଡ, ନଅଟି ଶ୍ରେଣୀରେ ସ୍କ୍ରୀନ ଆୱାର୍ଡ, ଦଶଟି ଶ୍ରେଣୀରେ ଆଇଫା ଆୱାର୍ଡ ସହ ବହୁ ଜାତୀୟ ଏବଂ ଅନ୍ତର୍ଜାତୀୟ ପୁରସ୍କାର ଲାଭ କରିଛି ।

## ଆଧାର
## ବାହାର ଆଧାର
* 

ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଉର୍ଦ୍ଧ୍ୱଭାଗ ଫିମର ଅସ୍ଥି ଭଗ୍ନ

**ଉର୍ଦ୍ଧ୍ୱଭାଗ ଫିମର ଅସ୍ଥି ଭଗ୍ନ** (**hip fracture**) ନାମ ଦିଆଯାଏ ଯେତେବେଳେ ଫିମର ଅସ୍ଥିର ଉପର ମୁଣ୍ଟରେ ଥିବା ଅଂଶ ଭାଙ୍ଗିଯାଏ (break) । ଲକ୍ଷଣ: ହିପରେ (hip) ଯନ୍ତ୍ରଣା ବିଶେଷତଃ ଚଳପ୍ରଚଳ ସମୟରେ ହୁଏ ଓ ଅବୟବ ଛୋଟ ହୋଇଯାଏ । ଓଷ୍ଟିଓପୋରୋସିସ, ଅନେକ ଔଷଧ ସେବନ, ଆଲକୋହୋଲ ବ୍ୟବ‌ହାର, ମେଟାସ୍ଟାଟିକ କର୍କଟ (metastatic cancer) ଇତ୍ୟାଦି ଥିଲେ ଏହି ଭଙ୍ଗା ସଙ୍କଟ ଅଧିକ ହୁଏ । ଏହି ଭଙ୍ଗା ନିମନ୍ତେ ଟୋଟାଲ ହିପ ରିପ୍ଲେସମେଣ୍ଟ (total hip replacement) ବା ସ୍କୃ ଦିଆଯାଏ । ଅପରେଶନ ପରେ ଡିପ ଭେନ ଥ୍ରୋମ୍ବୋସିସ ହେବା ସମ୍ଭାବନା ଥିବାରୁ ପ୍ରତିଷେଧ ନିମନ୍ତେ ଜାଗରୁକ ରହି ଚିକିତ୍ସା କରାଯାଏ । 
 

ପ୍ରାୟ ୧୫% ମହିଳାଙ୍କର ଏହି ଭଙ୍ଗା ହେବା ଦେଖାଯାଏ । ପୁରୁଷଙ୍କ ଅପେକ୍ଷା ମହିଳାଙ୍କର ଅଧକ ଭାଙ୍ଗିବା ଦେଖାଯାଏ ।  ବୟସ ବୃଦ୍ଧି ସଙ୍ଗେ ସଙ୍ଗେ ଏହି ଭଙ୍ଗା ଅଧିକ ହେବା ଦେଖାଯାଏ । ଏହି ଭଙ୍ଗା ପରବର୍ଷ ପ୍ରାୟ ୨୦% ବୟସ୍କ ଲୋକ ମୃତ୍ୟୁ ବରଣ କରନ୍ତି ।
 
## ଆଧାର 
## ବାହ୍ୟ ଲିଙ୍କ 
*Fractures of the Femoral Neck Wheeless Textbook of Orthopaedics
*Intertrochanteric Fractures Wheeless' Textbook of Orthopaedics

ଶ୍ରେଣୀ:ଚିକିତ୍ସା ବିଜ୍ଞାନ
ଚିନୁଆ ଆଚେବେ

**ଚିନୁଆ ଆଚେବେ** (**Chinua Achebe** (, ଜନ୍ମ ନାମ 
**ଆଲବର୍ଟ ଚିନୁଆଲୁମୋଗୁ ଆଚେବେ**/ **Albert Chinụalụmọgụ Achebe**, ନଭେମ୍ବର ୧୬, ୧୯୩୦-ମାର୍ଚ୍ଚ ୨୧, ୨୦୧୩) ଜଣେ ନାଇଜେରିଆ ଅଧିବାସୀ ଥିଲେ ଓ ସେ ଉପନ୍ୟାସକାର (novelist), କବି (poet), ପ୍ରଫେସର (professor) ଓ ସମାଲୋଚକ (critic) ଥିଲେ । ତାଙ୍କର ପ୍ରଥମ ଉପନ୍ୟାସ ଥିଙ୍ଗସ ଫଲ ଆପାର୍ଟ (*Things Fall Apart* -1958), ତାଙ୍କର ସର୍ବଶ୍ରେଷ୍ଠ କୃତି ରୂପେ ବିବେଚନା କରାଯାଏ, ଓ ଆଧୁନିକ ଆଫ୍ରିକୀୟ ସାହିତ୍ୟରେ (African literature) ବ‌ହୁଳ ଭାବରେ ପଢ଼ାଯାଇଥିବା ପୁସ୍ତକର ସ୍ୱୀକୃତି ପାଇଛି । ସେ ମ୍ୟାନ ବୁକର ଇଣ୍ଟରନ୍ୟାସନାଲ ପୁରସ୍କାର ସନ ୨୦୦୭ରେ ପାଇଥିଲେ । 

ଓଗିଡ଼ିର (Ogidi) ଇଗବୋ ସ‌ହର (Igbo), ନାଇଜେରିଆରେ ସେ ପିତାମାତାଙ୍କଦ୍ୱାରା ଲାଳନ ପାଳନ କରାଯାଇଥିଲେ, ସ୍କୁଲରେ ଅତୀବ ଭଲ ପାଠ ପଢ଼ି ମେଡିସିନ ପଢ଼ିବାକୁ ସ୍କଲାରସିପ ପାଇବାକୁ ଯୋଗ୍ୟ ବିବେଚିତ ହୋଇଥିଲେ, କିନ୍ତୁ ମନ ବଦଳେଇ ୟୁନିଭରସିଟି କଲେଜ, ବର୍ତ୍ତମାନର ଇବାଦାନ ୟୁନିଭରସିଟିରେ (University of Ibadan) ଇଂରାଜୀ ଭାଷା ପଢ଼ିଲେ । ୟୁନିଭରସିଟି ଛାତ୍ରାବସ୍ଥାରେ ସେ ଧର୍ମ ଓ ପାରମ୍ପରିକ ସଂସ୍କୃତିର ମୋହରେ ପଡ଼ି ଗଳ୍ପ ଲେଖିବାକୁ ଆରମ୍ଭ କରିଥିଲେ । ସ୍ନାତକ ହେବା ପରେ ସେ ନାଇଜେରିଆନ ବ୍ରଡ଼କାଷ୍ଟିଙ୍ଗ ସର୍ଭସରେ ଯୋଗ ଦେଇଥିଲେ ଓ ଲାଗୋସ (Lagos) ମେଟ୍ରୋପଲିସକୁ ଯାଇଥିଲେ । ସନ ୧୯୫୦ର ଶେଷ ଭାଗରେ ତାଙ୍କ ରଚିତ ଥିଙ୍ଗସ ଫଲ ଆପାର୍ଟ (Things Fall Apart) ଉପନ୍ୟାସ ନିମନ୍ତେ ପୃଥିବୀବ୍ୟାପୀ ଲୋକଙ୍କର ଦୃଷ୍ଟିରେ ପଡ଼ିଥିଲେ । ତାଙ୍କର ଅନ୍ୟାନ୍ୟ ଉପନ୍ୟାସମାନଙ୍କର ନାମ ନୋ ଲଙ୍ଗର ଆଟ ଇଜ (No Longer at Ease) ୧୯୬୦, ଆରୋ ଅଫ ଗଡ (Arrow of God) ୧୯୬୪, ଏ ମ୍ୟାନ ଅଫ ଦି ପିଓପ୍ଲ (A Man of the People) ୧୯୬୬, ଓ ଆନ୍ଥଲସ ଅଫ ସାଭାନ୍ନାହ (Anthills of the Savannah) ୧୯୮୭ । ଉପନ୍ୟାସ ଗୁଡ଼ିକ ସେ ଇଂରାଜୀ ଭାଷାରେ ଲେଖି କଲୋନାଇଜରସ ଲାଙ୍ଗୁଏଜକୁ ଆଫ୍ରିକୀୟ ସାହିତ୍ୟରେ ସମର୍ଥନ କରିଥିଲେ । ସନ ୧୯୭୫ରେ ତାଙ୍କର ବକ୍ତୃତା ଆନ ଇମେଜ ଅଫ ଆଫ୍ରିକାକୁ (An Image of Africa: Racism in Conrad's "Heart of Darkness") ଜୋସେଫ କନରାଡ଼ (Joseph Conrad) ତିକ୍ତ ସମାଲୋଚନା କରିଥିଲେ କିନ୍ତୁ ପରେ ଏହା ଦି ମାସାଚୁସେଟ ରିଭିୟୁରେ (The Massachusetts Review) ବିବାଦ ମଧ୍ୟରେ ସ୍ଥାନ ପାଇଥିଲା । 

ସନ ୧୯୬୭ରେ ନାଇଜେରିଆରୁ ବିଆଫ୍ରା (Biafra) ଅଲଗା ହୋଇ ଏକ ସ୍ୱତନ୍ତ୍ର ରାଜ୍ୟ ହେଲାବେଳେ ଆଚେବେ ସେହି ନୂଆ ଦେଶର ଜନସାଧାରଣଙ୍କ ରାଷ୍ଟ୍ରଦୂତ ଭଳି ସ୍ୱାଧୀନତା ନିମନ୍ତେ ସମର୍ଥନ କରିଥିଲେ । ଫଳରେ ସେଠାରେ ଗୃହ ଯୁଦ୍ଧ ଲାଗିଗଲା ବେଳେ ମୃତ୍ୟୁ, କ୍ଷୁଧା ଓ ହିଂସା ଜର୍ଜରିତ ଲୋକଙ୍କ ନିମନ୍ତେ ସେ ୟୁରୋପ ଓ ଆମେରିକାର ଲୋକଙ୍କୁ ସାହାଯ୍ୟ ନିମନ୍ତେ ଅପିଲ କରିଥିଲେ । ଏହି ସ୍ଥାନ‌କୁ ସନ ୧୯୭୦ରେ ନାଇଜେରିଆ ସରକାର ପୁନଶ୍ଚ ଅଧିକାର କରିବା ପରେ ସେ ରାଜନୈତିକ ଦଳରେ ଯୋଗ ଦେଇଥିଲେ, କିନ୍ତୁ ପରେ ଦୁର୍ନିତି ହେଉଥିବା ଦେଖି ସେ ତ୍ୟାଗ ପତ୍ର ଦେଇଥିଲେ । ସେ ୧୯୭୦ ଦଶକରେ କିଛି ବର୍ଷ ଯୁକ୍ତରାଷ୍ଟ୍ର ଆମେରିକାର ବାସ କରିଥିଲେ ଓ ଏକ କାର ଦୁର୍ଘଟଣା  ପରେ ବିକଳାଙ୍ଗ ହୋଇ ସେ ସନ ୧୯୯୦ରେ ସେଠାକୁ ଫେରିଥିଲେ । 

## ଆଧାର 
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ଲେଖକ
ଶ୍ରେଣୀ:କବି
କ୍ରିସ

**କ୍ରିସ**  ହେଉଛି ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ଅଧିଭୌତିକ ଶକ୍ତି ସଂପନ୍ନ ନାୟକର କାହାଣୀ (super hero) ସମ୍ପର୍କିତ ଚଳଚ୍ଚିତ୍ର । ଚଳଚ୍ଚିତ୍ରର କାହାଣୀ, ଚିତ୍ରନାଟ୍ୟ ନିର୍ଦ୍ଦେଶକ ତଥା ପ୍ରଯୋଜକ ହେଉଛନ୍ତି ରାକେଶ ରୋଶନ । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି  ରେଖା, ହ୍ରିତିକ ରୋଶନ, ପ୍ରିୟଙ୍କା ଚୋପ୍ରା,  ନସିରୁଦ୍ଦିନ ସାହ ଇତ୍ୟାଦି । କଥାବସ୍ତୁ ସନ୍ଦର୍ଭରେ ଏହା  କ୍ରିସ ସିରିଜର ପ୍ରଥମ ଚଳଚ୍ଚିତ୍ର (କୋଇ ମିଲ୍ ଗୟା) ପରେ ଏହାର ଉତ୍ତର କଥା ବା ଦ୍ୱିତୀୟ ଚଳଚ୍ଚିତ୍ର । ଚଳଚ୍ଚିତ୍ରର ପ୍ରମୁଖ ଅଂଶ ସିଙ୍ଗାପୁର ତଥା ଭାରତରେ ଶୁଟିଂ ହୋଇଛି ।ଚଳଚ୍ଚିତ୍ରର ଛାୟାଙ୍କନରେ ବିଶେଷ ପ୍ରଭାବ ଦୃଷ୍ଟିରୁ ଏହା ଦର୍ଶକ ଆଦୃତି ଲାଭ କରିଥିଲା ।

### କାହାଣୀ 
ଚଳଚ୍ଚିତ୍ରର କାହାଣୀ ମୁଖ୍ୟତଃ **କୋଇ ମିଲ ଗୟା** (କ୍ରିସ ସିରିଜର ପ୍ରଥମ ଚଳଚ୍ଚିତ୍ର) ଚଳଚ୍ଚିତ୍ରର ଉତ୍ତର କାହାଣୀ ଭାବେ ଆଗେଇଛି । ରୋହିତ ମେହେରା ଏବଂ ନିଶା ମେହେରାଙ୍କ ପାଞ୍ଚ ବର୍ଷର ପୁଅ କୃଷ୍ଣ ମେହେରାର ଏକ ବୌଦ୍ଧିକ ପରୀକ୍ଷା ବେଳେ ପରୀକ୍ଷା ନେଉଥିବା ପ୍ରଫେସର ଜଣକ ଅନୁମାନ କରନ୍ତି ଯେ କୃଷ୍ଣ (କ୍ରିସ) ଅଧିଭୌତିକ ଶକ୍ତିର ଅଧିକାରୀ । ତା ନହେଲେ ଜଣେ ପାଞ୍ଚ ବର୍ଷର ପିଲା ଏତେ କଠିନ ପ୍ରଶ୍ନର ଉତ୍ତର ସବୁ ଅତ୍ୟନ୍ତ ସହଜ ଭାବେ ଦେଇପାରି ନ ଥାନ୍ତା । କ୍ରିସର ଜେଜେମା (ରେଖା ଅଭିନୀତ)ଏକଥା ଜାଣିବା ପରେ କ୍ରିସର ଏ ଅଦ୍ଭୁତ ପ୍ରତିଭାକୁ ଲୁଚେଇ ରଖିବାକୁ କ୍ରିସକୁ ପାହାଡ ତଳି ଏକ ଗାଆଁକୁ ନେଇ ଯାଅନ୍ତି । କିଛି ଦିନ ପରେ ସେଇଠି କ୍ରିସର ଦେଖା ହୁଏ ସାଙ୍ଗ ପ୍ରିୟା (ପ୍ରିୟଙ୍କା ଚୋପ୍ରା ଅଭିନୀତ)ଏବଂ ତା ସାଥୀ ହନୀ(ମାନିନୀ ମିଶ୍ର ଅଭିନୀତ) ସହ । ଏମିତି ଏକ ଛୁଟି ବିତାଇବା କ୍ୟାମ୍ପ ଅବସରରେ କ୍ରିସ ଅଚାନକ ତାର ଅଧିଭୌତିକ ଶକ୍ତି ବଳରେ ପ୍ରିୟାକୁ ଏକ ନିଶ୍ଚିତ ଦୁର୍ଘଟଣାରୁ (ହେଙ୍ଗ ଗ୍ଳାଇଡର ଜନିତ) ରକ୍ଷା କରିଦିଏ । ଏମିତି ଦୁହିଙ୍କ ମଧ୍ୟରେ ବନ୍ଧୁତା ହେବା ସହ କ୍ରିସ ପ୍ରିୟାର ପ୍ରେମରେ ପଡିଯାଏ । ଛୁଟି ଯେ କେତେବେଳେ ସରିଯାଏ, କେହି ଜାଣିପାରନ୍ତିନି । ତେଣୁ ଫେରିବା ବେଳେ ୫ ଦିନ ଡେରି ହୋଇଯାଏ ।

କ୍ରିସ ଏବଂ ପ୍ରିୟାର ଅଫିସର(ଅର୍ଚନା ପୂରନ ସିଂ) ତେଣେ ଏଭଳି ମନଇଛା ଛୁଟି ବଢେଇବାକୁ ବରଦାସ୍ତ କରି ନ ପାରି ଦିହିଁଙ୍କୁ ଚାକିରିରୁ ବରଖାସ୍ତ କରିଦିଅନ୍ତି । ତେବେ ଏ ଦିହିଙ୍କୁ ସାହାଯ୍ୟ କରିବାକୁ ଯାଇ ହନି ତାଙ୍କ ଅଫିସରଙ୍କୁ ପ୍ରସ୍ତାବ ଦିଅନ୍ତି କ୍ରିସର ଅସାଧାରଣ ପ୍ରତିଭା ଉପରେ ଏକ ଟେଲିଭିଜନ ଶୋ କରିବାପାଇଁ । 

ପ୍ରିୟା ତେଣେ କ୍ରିସକୁ କହେ ଯେ ସେ ସିଙ୍ଗାପୁର ଆସି ପ୍ରିୟାର ମାଆଙ୍କୁ ପ୍ରିୟା ସହ ବାହା ପାଇଁ ଅନୁମତି ମାଗୁ । କ୍ରିସର ମାଆ ଏଣେ ଏହି ପ୍ରସ୍ତାବରେ ରାଜି ନଥାନ୍ତି । ସେ ଭୟ କରନ୍ତି ଯେ ବିବାହ ଆଳରେ କାଳେ କ୍ରିସର ଅସାଧାରଣ ପ୍ରତିଭାର ଦୁରୂପଯୋଗ ହୋଇପାରେ । ଏହି ଅବସରରେ କ୍ରିସର ମାଆ ପଛ କଥା ସବୁ କ୍ରିସକୁ ଶୁଣାନ୍ତି । ସେ କହନ୍ତି କ୍ରିସର ପିତା ରୋହିତ କିପରି ଡଃ ସିଦ୍ଧାନ୍ତ ଆର୍ଯ୍ୟଙ୍କ ତତ୍ତ୍ୱାବଧାନରେ ଏପରି ଏକ କମ୍ପ୍ୟୁଟରର ବିକାଶ କାମରେ ଲାଗିଥିଲେ ଯେଉଁ କମ୍ପ୍ୟୁଟର ଭବିଷ୍ୟତ ଘଟଣାର ଆଭାସ ଦେବ ଏବଂ ଫଳରେ ପ୍ରାକୃତିକ ଦୁର୍ବିପାକ ଜନିତ ଦୁର୍ଘଟଣାରୁ ରକ୍ଷା ପାଇହେବ । ରୋହିତ କିନ୍ତୁ ଜାଣିପାରେ ଯେ ଡଃ ଆର୍ଯ୍ୟଙ୍କ ଏହି ଯୋଜନା ସର୍ବସାଧାରଣଙ୍କ ହିତ ପାଇଁ ଉଦ୍ଦିଷ୍ଟ ନ ଥିଲା । ଏହି ଯନ୍ତ୍ରର ବିନାଶକାରୀ ଶକ୍ତି କଥା ଜାଣି ସେ କମ୍ପ୍ୟୁଟରଟିକୁ ନଷ୍ଟ କରିଦିଏ ।

କାହାଣି ଅନେକ ରୋଚକ ମୋଡ ଦେଇ ଗତି କରିଛି । କ୍ରିସ ତାର ଅସାଧାରଣ ପ୍ରତିଭାର ପ୍ରୟୋଗ କରି ଡଃ ସିଦ୍ଧାନ୍ତ ଆର୍ଯ୍ୟଙ୍କ ବିନାଶକାରୀ ମନୋଭାବକୁ ଭାଙ୍ଗି ଦେଇ, ପ୍ରିୟାକୁ ଅନେକ ଆକସ୍ମିକ ବିପଦରୁ ରକ୍ଷା କରିବା ସହ ଏକ ମାନବ କଲ୍ୟାଣକାରୀ କମ୍ପ୍ୟୁଟର ନିର୍ମାଣ କରିଛି ।

### ଚରିତ୍ର 
* ହ୍ରିତିକ ରୋଶନ--- କ୍ରୀଷ୍ଣ ମେହେରା(କ୍ରିସ)/ରୋହିତ ମେହେରା ଭୁମିକାରେ
* ନସିରୁଦ୍ଦିନ ସାହ--- ଡଃ ସିଦ୍ଧାନ୍ତ ଆର୍ଯ୍ୟ ଭୁମିକାରେ
* ପ୍ରିୟଙ୍କା ଚୋପ୍ରା -- ପ୍ରିୟା ଭୁମିକାରେ
* ରେଖା --- ସୋନିଅ଼ା ମେହେରା ଭୁମିକାରେ
* ମାନିନୀ ମିଶ୍ର-- ହନୀ ଭୁମିକାରେ

ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ଅର୍ଚନା ପୂରନ ସିଂ, ପୁନୀତ ଇସାର ଇତ୍ୟାଦି ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି ।

### କଣ୍ଠଶିଳ୍ପୀ 
### ପୁରସ୍କାର ଓ ସମ୍ମାନ 
* ଫିଲ୍ମଫେୟାର ଆୱାର୍ଡ --- ଶ୍ରେଷ୍ଠ ବିଶେଷ ପ୍ରଭାବ (special effects)
* ଆଇଫା ଆୱାର୍ଡ --- ଶ୍ରେଷ୍ଠ ଅଭିନେତା (ହ୍ରିତିକ ରୋଶନ)

## ଆଧାର
## ବାହାର ଆଧାର
* 

ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଇଲୈୟାରାଜା

**ଇଲୈୟାରାଜା** ଜଣେ ଭାରତୀୟ ଗୀତିକାର, ଚଳଚ୍ଚିତ୍ର ସଂଗୀତ ସଂଯୋଜକ, ଯନ୍ତ୍ର ସଂଗୀତ ବାଦକ, ଗାୟକ, ସଂଗୀତକାର ତଥା ଚଳଚ୍ଚିତ୍ର ପ୍ରଯୋଜକ । ଭାରତୀୟ ସଂଗୀତରେ ପାଶ୍ଚାତ୍ୟ ସଂଗୀତର ସମ୍ମିଶ୍ରଣ (fusion) କ୍ଷେତ୍ରରେ ସେ ଅନେକ ସଫଳ ପରୀକ୍ଷା ନିରୀକ୍ଷା କରିଥିବାରୁ ସଂଗୀତ ଜଗତରେ ବିଶେଷ କରି ତାମିଲ ଭାଷୀ ସଂଗୀତରେ ସେ ଏକ ସ୍ୱତନ୍ତ୍ର ସ୍ଥାନ ସୃଷ୍ଟି କରିପାରିଛନ୍ତି । ଭାରତୀୟ ଲୋକ ସଂଗୀତ ତଥା ପରମ୍ପରାଗତ ସଂଗୀତରେ ପାଶ୍ଚାତ୍ୟ ସଂଗୀତ କଳାର ପ୍ରୟୋଗ କ୍ଷେତ୍ରରେ ମଧ୍ୟ ତାଙ୍କ ଅବଦାନ ଅନେକ । ଲଣ୍ଡନସ୍ଥିତ Royal Philharmonic Orchestraଦ୍ୱାରା ପ୍ରସ୍ତୁତ ଏକ ସଂଗୀତର ସ୍ୱର ସଂଯୋଜନା ମାତ୍ର ୧୩ ଦିନ ମଧ୍ୟରେ ରଚନା କରିବାରେ ସେ ହେଉଛନ୍ତି ପ୍ରଥମ ଏସୀୟ ସଂଗୀତକାର ।
## ବାଲ୍ୟ ଜୀବନ ଓ ଶିକ୍ଷା 
୨ ଜୁନ ୧୯୪୩ରେ ତାମିଲନାଡୁର ଥେନି ଜିଲ୍ଲା ଅନ୍ତର୍ଗତ ପାନ୍ନାଇପୁରମଠାରେ ଏକ ସାଧାରଣ ମଧ୍ୟବିତ୍ତ ପରିବାରରେ ଜନ୍ମିତ ଇଲୈୟାରାଜାଙ୍କ ପିଲାଦିନ ନାମ ଥିଲା ଜ୍ଞାନଥେସିକନ୍ । ସ୍କୁଲକୁ ଯିବାପରେ ବାପା ତାଙ୍କ ନାମ ବଦଳାଇ **ରାଜାୟା** କରିଦେଲେ, ହେଲେ ଗାଆଁରେ କିନ୍ତୁ ତାଙ୍କ ଡାକନାମ ଥିଲା **ରାସାୟା** ।. 
ଇତିମଧ୍ୟରେ ବାଦ୍ୟ ଯନ୍ତ୍ର ଶିକ୍ଷା କରିବାପାଇଁ ସେ ମାଷ୍ଟର ଧନରାଜଙ୍କ ପାଖକୁ ଗଲେ । ମାଷ୍ଟର ଧନରାଜ ତାଙ୍କ ନାମ ରଖିଲେ ରାଜା ।. 

ତାଙ୍କର ପ୍ରଥମ ତାମିଲ ଚଳଚ୍ଚିତ୍ର **ଆନ୍ନାକିଲି**ର ପ୍ରଯୋଜକ ପଞ୍ଚୁ ଅରୁଣାଚଲମ ତାଙ୍କ ନାଆଁରେ ଇଲୈୟା (ଅର୍ଥ: ଛୋଟ) ଯୋଡିଦେଇ ତାଙ୍କ ନୂଆ ନାଆଁ ରଖିଲେ ଇଲୈୟାରାଜା ।

ଜୀବାଙ୍କୁ ବିବାହ କରିଥିବା ଇଲୈୟାରାଜା ହେଇଛନ୍ତି ତିନୋଟି ସନ୍ତାନର ଜନକ, ଯଥା, କାର୍ତିକ ରାଜା, ଯୁବା ଶଙ୍କର ରାଜା ଏବଂ ଭବତରିଣୀ । ପ୍ରତ୍ୟେକେ ଚଳଚ୍ଚିତ୍ର ସଂଗୀତ ସଂଯୋଜକ ତଥା ଗାୟକ ।.  ୩୧ ଅକ୍ଟୋବର ୨୦୧୧ରେ ସ୍ତ୍ରୀ ଜୀବା ମୃତ୍ୟୂବରଣ କରନ୍ତି ।   ଗାଙ୍ଗାଇ ଅମରନ ନାମରେ ଇଲୈୟାରାଜା ଙ୍କର ଜଣେ ଭାଇ ଅଛନ୍ତି । ତାମିଲ ଚଳଚ୍ଚିତ୍ର ଜଗତରେ ସେ ମଧ୍ୟ ଜଣେ ସଂଗୀତ ନିର୍ଦ୍ଦେଶକ ତଥା ଗୀତୀକାର । 

## ସଙ୍ଗୀତକାର ଜୀବନ 
ପିଲାଟିଦିନରୁ ସେ ତାମିଲଭାଷୀ ଲୋକ ସଂଗୀତ ତଥା ପରମ୍ପରାଗତ ସଂଗୀତ ଶୁଣିବାକୁ ଭଲପାଉଥିଲେ । ମାତ୍ର ୧୪ ବର୍ଷ ବୟସରେ ସେ ତାଙ୍କ ଭାଇ ପାଭାଲାର ବରଦାରାଜନଙ୍କଦ୍ୱାରା ପରିଚାଳିତ ଏକ ଭ୍ରମଣକାରୀ ସଂଗୀତକାର ଦଳରେ ଯୋଗ ଦେଲେ  ଏବଂ ପାଖାପାଖି ଦଶ ବର୍ଷ କାଳ ଦକ୍ଷିଣ ଭାରତର ବହୁ ସ୍ଥାନରେ ସଂଗୀତ ପରିବେଷଣ କଲେ । ସେହି ସମୟରେ ସେ ଭାରତର ପ୍ରଥମ ପ୍ରଥାନ ମନ୍ତ୍ରୀ ଜବାହରଲାଲ ନେହେରୁଙ୍କ ଅନୁରୋଧ କ୍ରମେ ପ୍ରଥମ କରି ତାମିଲ କବି କାନ୍ନାଡାସାନ୍ଙ୍କ ଲିଖିତ ଏକ କବିତାର ସଂଗୀତ ସଂଯୋଜନା କରିଥିଲେ । ୧୯୬୮ ମସିହାରେ ପ୍ରଫେସର ଧନରାଜଙ୍କ ସହ ମିଶି ସେ ଏକ ସଂଗୀତ ପାଠ୍ୟକ୍ରମ ମାଡ୍ରାସଠାରେ ଆରମ୍ଭ କଲେ । ପରବର୍ତ୍ତୀ ସମୟରେ ସେ ଟ୍ରିନିଟି କଲେଜ ଅଫ୍ ମ୍ୟୁଜିକର ଡିଷ୍ଟାନ୍ସ ଲେର୍ଣିଙ୍ଗ ପାଠ୍ୟକ୍ରମ ଜରିଆରେ କ୍ଳାସିକାଲ ଗିଟାର ଶିକ୍ଷ କରି ସ୍ୱର୍ଣ୍ଣ ପଦକ ଲାଭ କରିଥିଲେ ।

## ପୁରସ୍କାର ଓ ସମ୍ମାନ 
*୧୯୮୪- ଜାତୀୟ ଚଳଚ୍ଚିତ୍ର ପୁରସ୍କାର -ସାଗର ସଂଗମ ଚଳଚ୍ଚିତ୍ରରେ ଶ୍ରେଷ୍ଠ ସଂଗୀତ ନିର୍ଦ୍ଦେଶକ ଭାବେ
*୧୯୮୬-ଜାତୀୟ ଚଳଚ୍ଚିତ୍ର ପୁରସ୍କାର - ସିନ୍ଧୁ ଭୈରବୀ ଚଳଚ୍ଚିତ୍ରରେ ଶ୍ରେଷ୍ଠ ସଂଗୀତ ନିର୍ଦ୍ଦେଶକ ଭାବେ
*୧୯୮୯-ଜାତୀୟ ଚଳଚ୍ଚିତ୍ର ପୁରସ୍କାର - ରୁଦ୍ର ବୀଣା ଚଳଚ୍ଚିତ୍ରରେ ଶ୍ରେଷ୍ଠ ସଂଗୀତ ନିର୍ଦ୍ଦେଶକ ଭାବେ
*୨୦୦୯-ଜାତୀୟ ଚଳଚ୍ଚିତ୍ର ପୁରସ୍କାର - ପାଝାସି ରାଜା ଚଳଚ୍ଚିତ୍ରରେ ଶ୍ରେଷ୍ଠ ପୃଷ୍ଠଭୂମି ସଂଗୀତ ପାଇଁ
*୨୦୧୬-ଜାତୀୟ ଚଳଚ୍ଚିତ୍ର ପୁରସ୍କାର - ଥାରାଇ ଥାପାଟ୍ଟାଇ ଚଳଚ୍ଚିତ୍ରରେ ଶ୍ରେଷ୍ଠ ପୃଷ୍ଠଭୂମି ସଂଗୀତ ପାଇଁ

ଏତଦ ବ୍ୟତୀତ ସଂଗୀତ କ୍ଷେତ୍ରରେ ତାଙ୍କର ଉଲ୍ଲେଖନୀୟ କୃତୀ ପାଇଁ ସେ ଭାରତ ସରକାରଙ୍କଦ୍ୱାରା ୨୦୧୦ ମସିହାରେ ପଦ୍ମ ଭୂଷଣ ଏବଂ ୨୦୧୮ ମସିହାରେ ପଦ୍ମ ବିଭୂଷଣ ସମ୍ମାନରେ ସମ୍ମାନିତ ହୋଇଛନ୍ତି ।

## ଆଧାର 
## ବାହାର ଲିଙ୍କ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ: ସଙ୍ଗୀତକାର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଜୀବନସାଥୀ (୧୯୯୭ କଥାଚିତ୍ର)

**ଜୀବନସାଥୀ**, ୧୯୯୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁବାଷ ରାଉତ । ପ୍ରମିଳା ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଜ୍ୟୋତି ପ୍ରକାଶ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ବିଜୟ ମହାନ୍ତି, ଅପରାଜିତା ମହାନ୍ତି, ମିହିର ଦାସ, ଶ୍ରୀତମ ଦାସ, ମନୋଜ ଦାସ, ଦେବୁ ବୋଷ, ଜୟୀରାମ ସାମଲ, ସ୍ମିତା ମହାନ୍ତି, ପ୍ରଦ୍ୟୁମ୍ନ ଲେଙ୍କା, ସରୋଜ ଦାସ, ରାଇମୋହନ ପରିଡ଼ା, ଇଲୁ ବାନାର୍ଜୀ, ରୁନୁ ପରିଜା, ପ୍ରିୟା କର୍ଫା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକା ଅଭିନୟ କରିଥିଲେ ।

## ଅଭିନୟ
* ବିଜୟ ମହାନ୍ତି
* ଅପରାଜିତା ମହାନ୍ତି
* ମିହିର ଦାସ
* ଶ୍ରୀତମ ଦାସ
* ମନୋଜ ଦାସ
* ଦେବୁ ବୋଷ
* ଜୟୀରାମ ସାମଲ
* ସ୍ମିତା ମହାନ୍ତି
* ପ୍ରଦ୍ୟୁମ୍ନ ଲେଙ୍କା
* ସରୋଜ ଦାସ
* ରାଇମୋହନ ପରିଡ଼ା
* ଇଲୁ ବାନାର୍ଜୀ
* ରୁନୁ ପରିଜା
* ପ୍ରିୟା କର୍ଫା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସରୋଜ ନନ୍ଦ । ଗୀତିକାର ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଆଧାର ଯୋଡ଼ା ହେବାକୁ ଥିବା ପ୍ରସଙ୍ଗ
ଆୟେଶା ଜୁଲ୍କା

**ଆୟେଶା ଜୁଲ୍କା** (ଜନ୍ମସ୍ଥାନ: ଶ୍ରୀନଗର; ଜନ୍ମ: ୨୮ ଜୁଲାଇ ୧୯୭୨), ଜଣେ ପ୍ରାକ୍ତନ ଭାରତୀୟ ଚଳଚ୍ଚିତ୍ର ଅଭିନେତ୍ରୀ ଏବଂ ଉଦ୍ୟୋଗପତି । ସେ ମୁଖ୍ୟତଃ ହିନ୍ଦୀ କଥାଚିତ୍ର କାର୍ଯ୍ୟ କରୁଥିଲେ । ଶ୍ରୀନଗରରେ ଜନ୍ମିତା ଆୟେଶାଙ୍କର ପିତା ଇନ୍ଦ୍ର କୁମାର ଜୁଲ୍କା ଭାରତୀୟ ବାୟୁସେନାର ଜଣେ ୱିଙ୍ଗ୍ କମାଣ୍ଡର୍ ।

ଆୟେଶା ୧୯୮୩ ମସିହାରେ, ମାତ୍ର ୧୧ ବର୍ଷ ବୟସରେ ହିନ୍ଦୀ କଥାଚିତ୍ର କୈସେ କୈସେ ଲୋଗ୍‌ ଜରିଆରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ସେତେବେଳେ ସେ ଜଣେ ଶିଶୁ କଳାକାର ଭାବରେ ଏହି କଥାଚିତ୍ରରେ ଅଭିନୟ କରିଥିଲେ । ତାଙ୍କର ଅନନ୍ତା ସେଲୁନ୍ ନାମକ ଏକ ସ୍ପା ଅଛି । ମାତ୍ର ୨୦୧୮ ମସିହାରେ ସେ ଅନିଲ ଶର୍ମାଙ୍କ ଜିନିଅସ୍ ଚଳଚ୍ଚିତ୍ର ଜରିଆରେ ପୁଣିଥରେ କଥାଚିତ୍ର ଜଗତକୁ ପ୍ରତ୍ୟାବର୍ତ୍ତନ କରିଥିଲେ । ଆୟେଶା ସମୀର ୱସିଙ୍କୁ ବିବାହ କରିଛନ୍ତି । ଭବିଷ୍ୟତରେ ଆୟେଶା ତାଙ୍କ ପତି ସମୀରଙ୍କ ମିଶି ଏକ ଚଳଚ୍ଚିତ୍ର ନିର୍ମାଣ କରିବାକୁ ଯାଉଛନ୍ତି ।

## ଆଧାର
## ବାହାର ଆଧାର
*

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ବାଜିରାଓ ମସ୍ତାନୀ (୨୦୧୫ର ହିନ୍ଦୀ କଥାଚିତ୍ର)

**ବାଜିରାଓ ମସ୍ତାନୀ**  ହେଉଛି ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଐତିହାସିକ କଥାବସ୍ତୁ ଉପରେ ପର୍ଯ୍ୟବସିତ ତଥା ପ୍ରେମ ପ୍ରସଙ୍ଗ ଯୁକ୍ତ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ସଞ୍ଜୟ ଲୀଲା ଭଂସାଲୀ । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ରଣବୀର ସିଂ, ଦୀପିକା ପାଦୁକୋନ, ପ୍ରିୟଙ୍କା ଚୋପ୍ରା, ତନ୍ୱି ଆଜମି   ଇତ୍ୟାଦି । ସଞ୍ଜୟ ଲୀଲା ଭଂସାଲୀ  ଏବଂ କିଶୋର ଲୁଲ୍ଲାଙ୍କଦ୍ୱାରା ପ୍ରଯୋଜିତ ଏହି ଚଳଚ୍ଚିତ୍ରଟି ଭଂସାଲୀ ପ୍ରଡକସନସ୍ ବ୍ୟାନରରେ ନିର୍ମିତ । ଚଳଚ୍ଚିତ୍ରର ପ୍ରମୁଖ ଅଂଶ ମୁମ୍ବାଇର ଫିଲ୍ମସିଟି ଷ୍ଟୁଡିଓରେ ଶୁଟିଂ ହୋଇଛି ।

### କାହାଣୀ 
Nagnath S. Inamdarଙ୍କ ଲିଖିତ ମରାଠୀ ଉପନ୍ୟାସ **ରାଉ**ର କାହାଣୀ (ମରାଠା ପେଶୱା ବାଜିରାଓଙ୍କ କାହାଣୀ) ନେଇ ଚଳଚ୍ଚିତ୍ରଟି ନିର୍ମିତ । ଅଷ୍ଟାଦଶ ଶତାବ୍ଦୀର ପ୍ରଥମ ଭାଗରେ ମରାଠା ରାଜା ଛତ୍ରପତି ଶାହୁଜୀ ଏକ ନୂଆ ପେଶୱା (ରାଜ ଦରବାରରେ ମନ୍ତ୍ରୀମାନଙ୍କ ମଧ୍ୟରେ ପ୍ରମୁଖ ଅଧିକାରୀ) ନିଯୁକ୍ତି କରିବାକୁ ଚାହିଁଲେ । ଶ୍ରୀପଦ ରାଓ ନିଜେ ଏହି ପଦବୀ ନିମିତ୍ତ ଏକ ଦାବେଦାର ଥିଲେ ମଧ୍ୟ ଅମ୍ବାଜି ପନ୍ତ ବାଜିରାଓ ନାମକ ଆଉ ଏକ ଯୁବକଙ୍କ ନାମ ଏଥିପାଇଁ ମନୋନୀତ କଲେ । ତେବେ ପଦବୀ ମଣ୍ଡିତ କରିବା ଆଗରୁ ଏହି ଯୁବକର ଆଧ୍ୟାତ୍ମିକ ଜ୍ଞାନ ତଥା ଯୁଦ୍ଧ ପଟୁତା ପରୀକ୍ଷା କରିବା ଜରୁରୀ ଥିଲା । ଶ୍ରୀପଦ ଏହି ପରୀକ୍ଷା କରିବା ଆଳରେ ତାକୁ ଧନୁ ଶରଦ୍ୱାରା ଏକ ମୟୂରର ପକ୍ଷିକୁ ଦୁଇଫାଳ କରିବାକୁ ଆଦେଶ ଦେବାମାତ୍ରେ ସେ ତାହା କରି ଦେଖାଇଲେ । ପରୀକ୍ଷାରେ ଉତ୍ତୀର୍ଣ୍ଣ ହୁଅନ୍ତେ ତାଙ୍କୁ ପେଶୱା ପଦବୀରେ ନିଯୁକ୍ତି ଦିଆଗଲା । 

ଘଟଣାର ଦଶ ବର୍ଷ ପରେ ଥରେ ବାଜିରାଓଙ୍କ ପତ୍ନୀ କାଶୀବାଇଙ୍କୁ ଭେଟିବାକୁ ତାଙ୍କ ପିଲାଦିନର ସାଥୀ ଭାନୁ (ଯିଏ କି ବିଧବା ହୋଇସାରିଥିଲେ) ଆସିଥିଲେ । ଏଠାରେ କହିରଖେ ଯେ ଭାନୁର ସ୍ୱାମୀ ରାଜ୍ୟ-ବିରୋଧୀ ଗୁପ୍ତଚର ଗତିବିଧୀ ପାଇଁ ବାଜିରାଓଙ୍କ ଆଦେଶ କ୍ରମେ ଫାଶୀ ଦଣ୍ଡରେ ଦଣ୍ଡିତ ହୋଇଥିଲେ । ଏହି ଦେଖା ସାକ୍ଷାତ ବେଳେ ଭାନୁ କୁହନ୍ତି ଯେ ଆଜି ସେ ଯେପରି ତାଙ୍କ ପରଲୋକଗତ ସ୍ୱାମୀଙ୍କ ପାଇଁ ବିଳାପ କରୁଛନ୍ତି, ଦିନ ଆସିବେ କାଶିବାଇ ମଧ୍ୟ ବାଜିରାଓଙ୍କ ପାଇଁ ବିଳାପ କରିବ ।

ବାଜିରାଓଙ୍କ ସିରୋଞ୍ଜା ଗସ୍ତ ବେଳର କଥା । ବାଜିରାଓଙ୍କ ଅସ୍ଥାୟୀ ତମ୍ବୁ ଭିତରକୁ ହଠାତ ଏକ ମହିଳା ପଶିଆସିଲେ । ନିଜକୁ ମସ୍ତାନୀ (ବୁନ୍ଦେଲଖଣ୍ଡର ରାଜଦୂତ) ପରିଚୟ ଦେଇ ସେ ବୁନ୍ଦେଲଖଣ୍ଡ ସୀମାରୁ ଆକ୍ରମଣକାରୀଙ୍କୁ ତଡିବାରେ ବାଜିରାଓଙ୍କ ସାହାଯ୍ୟ ଭିକ୍ଷା କଲେ । ଜଣେ ହିନ୍ଦୁ ରାଜପୁତ ରାଜା ଛତ୍ରଶାଳଙ୍କ ଝିଅ ବୋଲି ପରିଚୟ ହେଉଥିବା ଏହି ଝିଅର ଯୁଦ୍ଧ ପଟୁତାରେ ବାଜିରାଓ ଅତ୍ୟନ୍ତ ପ୍ରୀତ ହୋଇ ନିଜର ସୈନ୍ୟ ସାମନ୍ତଙ୍କୁ ନେଇ ବୁନ୍ଦେଲଖଣ୍ଡର ସହାୟତା କରି ସୀମାରୁ ଆକ୍ରମଣ କାରୀଙ୍କୁ ତଡିବାରେ ସମର୍ଥ ହେଲେ । ବୁନ୍ଦେଲଖଣ୍ଡର ଅନୁରୋଧ କ୍ରମେ ଏହି ବିଜୟ ଉତ୍ସବରେ ବାଜିରାଓ ଯୋଗଦେଲେ । ଘଟଣା ଚକ୍ରରେ ବାଜିରାଓ ଏବଂ ମସ୍ତାନୀଙ୍କ ମଧ୍ୟରେ ସମ୍ପର୍କ ପ୍ରେମର ରୁପ ନେଲା ।

କାହାଣିରେ ଅନେକ ରୋଚକ ମୋଡ ତଥା ପ୍ରେମ ପାଇଁ ବଳିଦାନର ନିଦର୍ଶନ ରହିଛି । ଜୀବଦ୍ଦଶାରେ ବାଜିରାଓ ଏବଂ ମସ୍ତାନୀ ପରସ୍ପରଠାରୁ ଅଲଗା ହୋଇଛନ୍ତି ଏବଂ କାହାଣି ଶେଷରେ ଏକ ଦୁଃଖଦ ଅନ୍ତରେ ଦୁହେଁ ମୃତ୍ୟୁବରଣ କରିଛନ୍ତି । 
### ଚରିତ୍ର 
* ରଣବୀର ସିଂ,--- ବାଜିରାଓ(ପ୍ରଥମ) ଭୁମିକାରେ
* ଦୀପିକା ପାଦୁକୋନ,--- ମସ୍ତାନୀ ଭୁମିକାରେ
*  ପ୍ରିୟଙ୍କା ଚୋପ୍ରା -- କାଶିବାଇ ଭୁମିକାରେ
* ତନ୍‌ଭୀ ଆଜମି --- ରାଧାବାଇ ଭୁମିକାରେ
* ମିଲିନ୍ଦ ସୋମନ-- ଅମ୍ବାଜି ପନ୍ତ ଭୁମିକାରେ

ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ଇର୍ଫାନ ଖାନ, ଆଦିତ୍ୟ ପାଞ୍ଚୋଲି ଇତ୍ୟାଦି ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି ।

### କଣ୍ଠଶିଳ୍ପୀ 
### ପୁରସ୍କାର ଓ ସମ୍ମାନ 
* ଏସୀୟାନ ଫିଲ୍ମ ଆୱାର୍ଡ ---ଶ୍ରେଷ୍ଠ ଚଳଚ୍ଚିତ୍ର ଭାବେ ମନୋନୀତ
* ଫିଲ୍ମଫେୟାର ଆୱାର୍ଡ --- ଶ୍ରେଷ୍ଠ ଚଳଚ୍ଚିତ୍ର ,ଶ୍ରେଷ୍ଠ  ନିର୍ଦ୍ଦେଶକ(ସଞ୍ଜୟ ଲୀଲା ଭ୍ଂସାଲୀ), ଶ୍ରେଷ୍ଠ ଅଭିନେତା(ରଣବୀର ସିଂ) , ଶ୍ରେଷ୍ଠ ଅଭିନେତ୍ରୀ (ଦୀପିକା ପାଦୁକୋନ)
* ଆଇଫା ଆୱାର୍ଡ --- ଶ୍ରେଷ୍ଠ  ନିର୍ଦ୍ଦେଶକ(ସଞ୍ଜୟ ଲୀଲା ଭ୍ଂସାଲୀ), ଶ୍ରେଷ୍ଠ ଅଭିନେତା(ରଣବୀର ସିଂ)

## ଆଧାର
## ବାହାର ଆଧାର
* 

ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
କଭି ଖୁସି କଭି ଗମ୍

**କଭି ଖୁସି କଭି ଗମ୍**  ହେଉଛି ୨୦୦୧ ମସିହାରେ ମୁକ୍ତିଲାଭ କରିଥିବା ଏକ ପାରିବାରିକ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି କରଣ ଜୋହର । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ଅମିତାଭ ବଚ୍ଚନ, ଜୟା ବଚ୍ଚନ, ସାହାରୁଖ ଖାଁ, କାଜଲ,ହ୍ରିତିକ ରୋଶନ  ଇତ୍ୟାଦି । ଚଳଚ୍ଚିତ୍ରରେ ସଂଗୀତ ପରିଚାଳନା କରିଛନ୍ତି ଜତୀନ-ଲଳିତ ଜୋଡି, ସନ୍ଦେଶ ସାଣ୍ଡିଲ୍ୟ ଏବଂ ଆଦେଶ ଶ୍ରୀବାସ୍ତବ । ସଂଗୀତର ବୋଲ ଲେଖିଛନ୍ତି ସମୀର ଓ ଅନୀଲ ପାଣ୍ଡେ ।

ଇଜିପ୍ଟ,, ଯୁକ୍ତ ରାଜ୍ୟର ବଂକିଙ୍ଗହାମ ପେଲେସ ଏବଂ ମୁମ୍ବାଇର ବିଭିନ୍ନ ସ୍ଥାନରେ ଶୁଟିଂ ହୋଇଥିବା ଏହି ଚଳଚ୍ଚିତ୍ରଟି ୧୪ ଡିସେମ୍ବର ୨୦୦୧ରେ ମୁକ୍ତିଲାଭ କରିଥିଲା । 
### କାହାଣୀ 
ୟଶୋବର୍ଦ୍ଧନ ୟଶ ରାୟଚାନ୍ଦ (ଅମିତାଭ ବଚ୍ଚନ ଅଭିନୀତ) ଜଣେ ବଡ଼ ବ୍ୟବସାୟୀ । ସେ ନିଜ ସ୍ତ୍ରୀ ନନ୍ଦିନୀ (ଜୟା ବଚ୍ଚନ ଅଭିନୀତ) ଏବଂ ଦୁଇ ପୁଅ ରାହୁଲ(ସାହାରୁଖ ଅଭିନୀତ) ଏବଂ ରୋଶନ (ହ୍ରିତିକ ଅଭିନୀତ) ସହ ଦିଲ୍ଲୀରେ ରହନ୍ତି । ବଡ଼ପୁଅ ରାହୁଲ ପ୍ରକୃତରେ ୟଶ ଏବଂ ନନ୍ଦିନୀଙ୍କଦ୍ୱାରା ଜନ୍ମରୁ ପୋଷ୍ୟପୁତ୍ର ରୂପେ ଗୃହୀତ । ଏକଥା ୟଶ ପରିବାରରେ କେବଳ ରୋଶନ (ସାନପୁଅ) ବ୍ୟତୀତ ଅନ୍ୟ ସମସ୍ତେ ଜାଣନ୍ତି । ୟଶ ପରିବାର ପରମ୍ପରା ତଥା ଆଦର୍ଶକୁ ଅତ୍ୟନ୍ତ ଗୁରୁତ୍ୱ ଦିଅନ୍ତି । 

ସମୟ ଗଡିଚାଲେ । ରାହୁଲ, ଅଞ୍ଜଳୀ ନାମକ ଏକ ଝିଅ (କାଜଲ ଅଭିନୀତ) ସଂସ୍ପର୍ଶରେ ଆସେ ଏବଂ ତାରି ପ୍ରେମରେ ପଡିଯାଏ । ତେବେ ଅଞ୍ଜଳୀ ନିମ୍ନ ମଧ୍ୟବିତ୍ତ ପରିବାରରୁ ହୋଇଥିବାରୁ ରାହୁଲର ପିତାମାତା ରାହୁଲକୁ ଏଥିରୁ ନିବୃତ କରନ୍ତି । ୟଶ ରାୟଚାନ୍ଦ ପରିବାରର ପରମ୍ପରା ଅନୁସାରେ ରାହୁଲର ଜୀବନସାଥି ଭାବେ ନୈନା (ରାଣୀ ମୁଖାର୍ଜୀ)କୁ ପସନ୍ଦ କରନ୍ତି ଏବଂ ନୈନାକୁ ବୋହୁ କରିବା ଅଭିଳାଷ ବ୍ୟକ୍ତ କରନ୍ତି । ନୈନା ଯେତେବେଳେ ଜାଣେ ଯେ ରାହୁଲ ବାସ୍ତବରେ ଅଞ୍ଜଳୀକୁ ଭଲ ପାଇବସିଛି, ସେ ରାହୁଲକୁ ଅଞ୍ଜଳୀକୁ  ହିଁ ଜୀବନସାଥି କରିବା ପାଇଁ ଆଗେଇ ଯିବାକୁ ପ୍ରବର୍ତ୍ତାଏ । 

ୟଶ ରାୟଚାନ୍ଦ ଏକଥା ଜାଣିବାପରେ ଭୀଷଣ ଭାବେ ରାଗନ୍ତି । ତେବେ ବାପାଙ୍କୁ ଖୁସି କରିବାକୁ ଯାଇ ରାହୁଲ ଅଞ୍ଜଳୀକୁ ବିବାହ ନ କରିବା ପ୍ରତିଶ୍ରୁତି ଦେଇଦିଏ । ତେବେ ଏକଥା ଅଞ୍ଜଳିକୁ ଜଣାଇବାକୁ ଯାଇ ଦେଖେ ତ, ଅଞ୍ଜଳୀର ପିତାଙ୍କ (ଆଲୋକନାଥ ଅଭିନୀତ) ମୃତ୍ୟୁ ହୋଇଯାଇଛି । ଏଭଳି ସ୍ଥଳେ ସେ ପୂର୍ବ ପ୍ରତିଶ୍ରୁତିରୁ ଓହରିଯାଇ ପୁଣି ଅଞ୍ଜଳୀକୁ ବାହା ହୋଇଯାଏ । ୟଶ ରାୟଚାନ୍ଦ ଏହି ବିବାହ କଥା ଜାଣିବା ପରେ ରାହୁଲକୁ ତ୍ୟେଜ୍ୟପୁତ୍ର କରି ସମସ୍ତ ସମ୍ପତ୍ତିଗତ ଅଧିକାରରୁ ବଞ୍ଚିତ କରିଦିଅନ୍ତି । ମାଆ ନନ୍ଦିନି କିନ୍ତୁ ରାହୁଲକୁ ନିଜ ସ୍ନେହରୁ ମୁକ୍ତି ଦେଇପାରନ୍ତି ନାହିଁ । ସେ ସଯୀଦା (ଫରିଦା ଜଲାଲ ଅଭିନୀତ)କୁ ପଠାଇ ରାହୁଲ ପ୍ରତି ନଜର ରଖି ତାର ସମସ୍ତ ସୁବିଧା ଅସୁବିଧାରେ ସାହାଯ୍ୟ କରିବାକୁ କହନ୍ତି । ରାହୁଲ ତେଣେ ବୋର୍ଡିଙ୍ଗ ସ୍କୁଲରେ ରୋହନକୁ ମିଶି ଅନୁରୋଧ କରେ କି ସେ ରାହୁଲ କଥା ନ ଭାବି ଯେପରି ମାଅଙ୍କର ସମସ୍ତ ଯତ୍ନ ନେଉ ।

ବହୁ ଘାତ ପ୍ରତିଘାତ ତଥା ଅନେକ ରୋଚକ ମୋଡ ଦେଇ କାହାଣୀ ଗତି କରିବାପରେ ରାୟଚାନ୍ଦ ପରିବାର ନିଜର ଭୁଲ ସୁଧାରି ରାହୁଲ ଏବଂ ଅଞ୍ଜଳୀକୁ ନିଜ ପରିବାରର ଗ୍ରହଣ କରନ୍ତି । ଏହିପରି ଭାବେ  କାହାଣିର ଏକ ସୁଖଦ ଅନ୍ତ ଘଟିଛି ।

### ଚରିତ୍ର 
*  ଅମିତାଭ ବଚ୍ଚନ,--- ୟଶବର୍ଦ୍ଧନ ୟଶ ରାୟଚନ୍ଦ୍ର ଭୁମିକାରେ
* ଜୟା ବଚ୍ଚନ-- ନନ୍ଦିନୀ ରାୟଚନ୍ଦ୍ର ଭୁମିକାରେ
* ସାହାରୁଖ ଖାଁ -- ରାହୁଲ ରାୟଚନ୍ଦ୍ର ଭୁମିକାରେ
* କାଜଲ  --- ଅଞ୍ଜଳୀ ଶର୍ମା ଭୁମିକାରେ
* ହ୍ରିତିକ ରୋଶନ--- ରୋଶନ ରାୟଚନ୍ଦ୍ର ଭୁମିକାରେ
* ରାଣୀ ମୁଖାର୍ଜୀ --- ନୟନା କପୁର ଭୁମିକାରେ

ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ଫରିଦା ଜଲାଲ, ଆଲୋକନାଥ, ଜୁଗଳ ହଂସରାଜ ଇତ୍ୟାଦି ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି ।

### କଣ୍ଠଶିଳ୍ପୀ 
### ପୁରସ୍କାର ଓ ସମ୍ମାନ 
* ଫିଲ୍ମଫେୟାର ଆୱାର୍ଡ --- ଶ୍ରେଷ୍ଠ ଅଭିନେତ୍ରୀ(କାଜଲ), ଶ୍ରେଷ୍ଠ ସହ ଅଭିନେତ୍ରୀ (ଜୟା ବଚ୍ଚନ)
* ସ୍କ୍ରୀନ ଆୱାର୍ଡ ---  ଶ୍ରେଷ୍ଠ ଅଭିନେତ୍ରୀ(କାଜଲ)
* ଆଇଫା ଆୱାର୍ଡ --- ଶ୍ରେଷ୍ଠ ସହ ଅଭିନେତ୍ରୀ (ଜୟା ବଚ୍ଚନ), ଶ୍ରେଷ୍ଠ କଳା ନିର୍ଦ୍ଦେଶନା (ଶର୍ମିଷ୍ଠା ରାୟ)

## ଆଧାର
## ବାହାର ଆଧାର
* 

ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ରାମ ଲକ୍ଷ୍ମଣ

**ରାମ ଲକ୍ଷ୍ମଣ**, ୧୯୯୭ ମିସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବି. ପ୍ରମିଳା । ପ୍ରମିଳା ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଶ୍ରେର୍ଷାନନ୍ଦ ଦାସ କାନୁନ୍‌ଗୋ ଓ ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ବିଜୟ ମହାନ୍ତି, ଶ୍ରୀତମ ଦାସ, ରାଇମୋହନ ପରିଡ଼ା, ସ୍ନିଗ୍ଧା ମହାନ୍ତି, ବ୍ରଜ ସିଂହ, ଜୟୀରାମ ସାମଲ, ପ୍ରଦ୍ୟୁମ୍ନ ଲେଙ୍କା, ପିଣ୍ଟୁ ନନ୍ଦ, ହର ପଟ୍ଟନାୟକ, ତନ୍ଦ୍ରା ରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ବିଜୟ ମହାନ୍ତି
* ଶ୍ରୀତମ ଦାସ
* ରାଇମୋହନ ପରିଡ଼ା
* ସ୍ନିଗ୍ଧା ମହାନ୍ତି
* ବ୍ରଜ ସିଂହ
* ଜୟୀରାମ ସାମଲ
* ପ୍ରଦ୍ୟୁମ୍ନ ଲେଙ୍କା
* ପିଣ୍ଟୁ ନନ୍ଦ
* ହର ପଟ୍ଟନାୟକ
* ତନ୍ଦ୍ରା ରାୟ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ରେଟ ସିଣ୍ଡ୍ରୋମ

**ରେଟ ସିଣ୍ଡ୍ରୋମ** ବା **ଆରଟିଟି** (ଇଂରାଜୀ ଭାଷାରେ **Rett syndrome**/ **RTT**)  ଏକ ଜେନେଟିକ ମସ୍ତିସ୍କ ରୋଗ (brain disorder) ଯାହା ଝିଅମାନଙ୍କୁ ୬ରୁ ୧୮ ମାସ ବୟସରେ ଆକ୍ରମଣ କରେ । ଜଟିଳ କେଶ୍‌ରେ ସିଜର ବା ବାତ (Seizures), ସ୍କୋଲିଓସିସ, ନିଦ୍ରା ସମସ୍ୟା (sleeping problems ହୁଏ । ଜର୍ମାନ ଭାଷାରେ ଲିଖିତ ତାଙ୍କର ସେହି ଲେଖା ଇଂରାଜୀ ଭାଷାଭାଷୀ ପୃଥିବୀରେ ଆଦୃତ ହୋଇପାରିଲାନାହିଁ । ସନ ୧୯୯୯ରେ ଏହି ରୋଗର ଜେନେଟିକ ସମ୍ଭନ୍ଧ ଥିବା ଲେବାନିଜ-ଆମେରିକାନ ଚିକିତ୍ସକ ହୁଡା ଜୋଘବି (Huda Zoghbi) ଆବିଷ୍କାର କରିଥିଲେ ।
 

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ତିନି ତଲାକ

**ତିନି ତଲାକ** ହେଉଛି ଭାରତରେ ପ୍ରଚଳିତ ମୁସଲିମ ଆଇନ ଅନ୍ତର୍ଗତ ତୁରନ୍ତ ବିବାହ ବିଚ୍ଛେଦ ସମ୍ବନ୍ଧିତ ଏକ ପ୍ରାବଧାନ ।  ବିଶେଷଭାବେ ହନାଫି ସୁନ୍ନି ଇସଲାମିକ ପନ୍ଥାର ଅନୁଗାମୀମାନେ ଏହି ନ୍ୟାୟିକ ପରମ୍ପରାରେ ବିଶ୍ୱାସ କରନ୍ତି । ଉକ୍ତ ପ୍ରାବଧାନ ପ୍ରକାରେ ମୁସଲମାନ ପୁରୁଷଟିଏ ମାତ୍ର ତିନିଥର ତଲାକ (ଆରବୀ ଭାଷାରେ ବିବାହ ବିଚ୍ଛେଦର ପ୍ରତିଶବ୍ଦ ) ଶବ୍ଦ ଉଚ୍ଚାରଣ କରି (ମୌଖିକ, ଲିଖିତ କିମ୍ବା କୌଣସି ଇଲେକ୍ଟୋନିକ ଉପକରଣ ମାଧ୍ୟମରେ) ନିଜ ସ୍ତ୍ରୀକୁ ଆଇନତଃ  ଛାଡପତ୍ର (ବିବାହବେଚ୍ଛେଦ) ଦେଇପାରିବେ । ଅବୈଧ ଘୋଷିତ ହୋଇଥିବା ଏହି ତିନି ତଲାକକୁ ପୁଣିଥରେ ଚାଲୁ କରିବାକୁ କ୍ୟାବିନେଟ ମଞ୍ଜୁରୀ ମିଳିଯାଇଛି । 
## ପୃଷ୍ଠଭୂମି 
ମୁସଲମାନ ଧର୍ମାବଲମ୍ବୀମାନଙ୍କ ପାରିବାରିକ ମାମଲା ସବୁ "Muslim Personal Law"ର ବିଭିନ୍ନ ପ୍ରବଧାନଦ୍ୱାରା ପରିଚାଳିତ । **ମୁସଲିମ ବ୍ୟକ୍ତିଗତ ଆଇନ** ବ୍ରିଟିଶ ଅମଳର Government of India Act, 1935 କାର୍ଯ୍ୟକାରୀ ହେବା ପର ପ୍ରଥମ ଅଧିନିୟମ । ତା ପୂର୍ବରୁ ପ୍ରଚଳିତ "Anglo-Mohammedan Law"  ବଦଳରେ ଭାରତରେ "Muslim Personal Law" ବା The Muslim Personal Law (Shariat) Application Act, 1937 (ଶାରିୟତ)ର ପ୍ରଚଳନ ହେଲା । ହାନାଫି ସୁନ୍ନୀ ମୁସଲିମ ଗୋଷ୍ଠିର ନ୍ୟାୟ ଶାସ୍ତ୍ରବେତ୍ତାଙ୍କ ମତରେ ତିନି ତଲାକ କେବଳ ସେତେବେଳେ ବୈଧ ଯଦି ଏହା ମୁସଲମାନ ସାକ୍ଷୀଙ୍କ ଉପସ୍ଥିତିରେ ଉଚ୍ଚାରିତ ତଥା ଶାରିୟା ଅଦାଲତଦ୍ୱାରା ଅନୁମୋଦିତ ।

## ସପକ୍ଷ ତଥା ବିପ଼କ୍ଷବାଦ 
### ସପକ୍ଷ 
ତିନି ତଲାକ ଭଳି ବ୍ୟବସ୍ଥାକୁ  All India Muslim Personal Law Boardର, ଯିଏକି ମୁସଲିମ ବ୍ୟକ୍ତିଗତ ଆଇନର ତର୍ଜମା ତଥା ଅନୁମୋଦନ କରେ, ଯୁକ୍ତି ଅନୁସାରେ ତିନି ତଲାକ ହେଉଛି ମୁସଲିମ ବ୍ୟକ୍ତିଗତ ଆଇନ ତଥା ଧାର୍ମିକ ବ୍ୟାପାରର ଅନ୍ତର୍ଗତ ଏବଂ ସେଇଥିପାଇଁ ରାଜ୍ୟ ସରକାର ଏଭଳି ଧାର୍ମିକ ବ୍ୟାପାରରେ ହସ୍ତକ୍ଷେପ କରିପାରିବେ ନାହିଁ ।  ତିନି ତଲାକ ସପକ୍ଷରେ ଯୁକ୍ତି ବାଢୁଥିବା ଆଇନଜ୍ଞ କପିଳ ଶିବଲଙ୍କ ମତରେ ଭାରତର ସମ୍ବିଧାନର ଧାରା ୩୭୧(କ) ଅନୁଯାୟୀ ମୁସଲିମମାନଙ୍କର ବ୍ୟକ୍ତିଗତ ଆଇନ ତଥା ଧାର୍ମିକ ପରମ୍ପରାରେ ସରକାରଙ୍କର ହସ୍ତକ୍ଷେପ ସମ୍ବିଧାନ ବିରୋଧୀ । .

### ବିପକ୍ଷ 
ନିକଟରେ ଭାରତର ଉଚ୍ଚତମ ନ୍ୟାୟାଳୟ ତିନି ତଲାକକୁ ଅସାମ୍ବିଧାନିକ ତଥା ଅବୈଧ ଘୋଷଣା କରିଛନ୍ତି ।

### ଆଧାର 
## ଆହୁରି ପଢ଼ନ୍ତୁ 
ଶ୍ରେଣୀ:ଭାରତୀୟ ଆଇନ
ହିପୋକ୍ରେଟସ

**ହିପୋକ୍ରେଟସ** (ଇଂରାଜୀ ଭାଷାରେ **Hippocrates of Kos** ବା *Hippokrátēs ho Kṓos*; ଖ୍ରୀ:ପୂ: ୪୬୦-୩୭୦, ବା ହିପୋକ୍ରେଟସ ଅଫ କୋସ ବା ହିପୋକ୍ରେଟସ ୨ (Hippocrates II) ଜଣେ ଗ୍ରୀକ ଦେଶର (Greek) ଚିକିତ୍ସକ (physician) ଥିଲେ ଯାହାକୁ କ୍ଲାସିକାଲ ଗ୍ରୀସର (Classical Greece) ଏଜ ଅଫ ପେରିକ୍ଲ (Age of Pericles) କୁହାଯାଏ ଓ ଭେଷଜ ବିଜ୍ଞାନ ଇତିହାସରେ ସେ ସର୍ବ ସମ୍ମତ ସର୍ବାଧିକ ବ୍ୟକ୍ତିତ୍ୱର ଅଧିକାରୀ ଥିଲେ । ତାଙ୍କୁ ଫାଦର ଅଫ ମେଡିସିନ "Father of Medicine" କୁହାଯାଏ ଓ ହିପୋକ୍ରାଟିକ ସ୍କୁଲ ଅଫ ମେଡିସିନର ସଂସ୍ଥାପକର ମାନ୍ୟତା ଦିଆଯାଏ । ସେ ପୁରାତନ ଗ୍ରୀସର ମେଡିସିନ (medicine in ancient Greece) ଭାବରେ ଏହାକୁ ଅନ୍ୟ ଥିଉର୍ଜି ଓ ଫିଲୋସୋଫିଟାରୁ (theurgy and philosophy) ପୃଥକ କରି ସ୍ଥାପନ କରିଥିଲେ ଓ ମେଡିସିନ‌କୁ ଏକ ପେଶା ଭାବରେ ସ୍ଥାପନ କରାଇଥିଲେ । 

ହିପୋକ୍ରେଟସ ଓ ତାଙ୍କର ଚିକିତ୍ସା ପ୍ରଣାଳୀ ଲେଖିଥିବା ଲୋକଙ୍କର (Corpus) ଓ ତାହା ବ୍ୟବ‌ହାର କରୁଥିବା ଚିକିତ୍ସକମାନଙ୍କ ବିଷୟରେ ମିଶ୍ରିତ ଧାରଣା ଦିଆଯାଇଛି କିନ୍ତୁ ଓ ସେ କଅଣ ଚିନ୍ତା କରୁଥିଲେ ଓ କଅଣ କରୁଥିଲେ ସେ କଥା ବିଷୟରେ ବିଶେଷ କିଛି ତ‌ଥ୍ୟ ମିଳୁନାହିଁ । ହିପୋକ୍ରେଟଙ୍କୁ ପୂରାତନ ଚିକିତ୍ସାର ଏକ ପାରାଗନ (paragon) ବା ଆଦର୍ଶ ଭାବରେ ଚିତ୍ରଣ କରାଯାଇଛି । ହିପୋକ୍ରାଟିକ ଓଥ ସେ ପ୍ରଚଳନ କରିଥିଲେ ଯାହା ଆଜି ପର୍ଯ୍ୟନ୍ତ ପ୍ରଚଳିତ ରହିଛି । ନିୟମିତ କ୍ଲିନିକାଲ ମେଡିସିନର (clinical medicine) ଅନୁଶୀଳନ, ଚିକିତ୍ସା ଶାସ୍ତ୍ର ଜ୍ଞାନର ଏକତ୍ରୀକରଣ ଓ ପ୍ରେସକ୍ରିପସନ ଦେବା ପଦ୍ଧତିମାନଙ୍କର ସେ ଜନ‌କ ଥିଲେ ।
 

 
## ଆଧାର
ବାପା (ଓଡ଼ିଆ କଥାଚିତ୍ର)

**ବାପା**, ୧୯୯୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ବିଜୟ ଖେମକା ଏହି କଥାଚିତ୍ରଟିର ପ୍ରଯୋଜନା କରିଥିଲେ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅମରେନ୍ଦ୍ର ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ମଧୁ ଅମ୍ବାତ ଏହି କଥାଚିତ୍ରଟିର ଚିତ୍ରୋତ୍ତଳନ କରିଥିଲେ ଏବଂ ଅଶୋକ ଶର୍ମା ଏହି କଥାଚିତ୍ରଟିର ସମ୍ପାଦନା କରିଥିଲେ ।

ସିଦ୍ଧାନ୍ତ ମହାପାତ୍ର, ମାମା ମିଶ୍ର, ମିହିର ଦାସ, ମୁନ୍ନା ଖାନ, ନବ ଆଚାର୍ଯ୍ୟ, ନିତ୍ୟାନନ୍ଦ ଦାସ, ସଙ୍ଗୀତ ଦାସ, ଶ୍ରୀକାନ୍ତ ଗୌତମ, ସାତ୍ୟକି ମିଶ୍ର, ସ୍ମିତା ମହାନ୍ତି, ପ୍ରଶାନ୍ତ ନନ୍ଦ, ପୃଥ୍ୱୀରାଜ ନାୟକ, ରାମଚନ୍ଦ୍ର ପ୍ରତିହାରୀ, ପ୍ରେମାଞ୍ଜନ ପରିଡ଼ା, ପ୍ରିୟମ୍ବଦା ରାୟ, ଜୟୀରାମ ସାମଲ, ବ୍ରଜ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସିଦ୍ଧାନ୍ତ ମହାପାତ୍ର
* ମାମା ମିଶ୍ର
* ମିହିର ଦାସ
* ମୁନ୍ନା ଖାଁ
* ନବ ଆଚାର୍ଯ୍ୟ
* ନିତ୍ୟାନନ୍ଦ ଦାସ
* ସଙ୍ଗୀତ ଦାସ
* ଶ୍ରୀକାନ୍ତ ଗୌତମ
* ସାତ୍ୟକି ମିଶ୍ର
* ସ୍ମିତା ମହାନ୍ତି
* ପ୍ରଶାନ୍ତ ନନ୍ଦ
* ପୃଥ୍ୱୀରାଜ ନାୟକ
* ରାମଚନ୍ଦ୍ର ପ୍ରତିହାରୀ
* ପ୍ରେମାଞ୍ଜନ ପରିଡ଼ା
* ପ୍ରିୟମ୍ବଦା ରାୟ
* ଜୟୀରାମ ସାମଲ
* ବ୍ରଜ ସିଂହ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ଆଗାଡ଼ୁ

**ଆଗାଡ଼ୁ**, ୨୦୧୪ରେ ମୁକ୍ତିଲାଭ କରିଥିବା ଏକ ତେଲୁଗୁ କଥାଚିତ୍ର । ଶ୍ରୀନୁ ଭାଇତ୍‌ଲା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ରାମ ଅଚନ୍ତ, ଗୋପିଚାନ୍ଦ ଅଚନ୍ତ ଓ ଅନିଲ ସୁଙ୍କରା ଏହି କଥାଚିତ୍ରଟି ପ୍ରଯୋଜନା କରିଥିଲେ । ଅନୀଲ ରବିପୁଡ଼ି, ଉପେନ୍ଦ୍ର ମହାଦେବ ଓ ପ୍ରବୀଣ ବର୍ମା କାହାଣୀ ରଚନା କରିଥିଲେ । ୧୪ ରିଲ୍‌ସ୍ ଏଣ୍ଟରଟେନମେଣ୍ଟ ବ୍ୟାନର ଅଧିନରେ ଏହି ଚଳଚ୍ଚିତ୍ରଟି ନିର୍ମାଣ କରାଯାଇଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମହେଶ ବାବୁ ଓ ତମନ୍ନା ଭାଟିଆ । ରାଜେନ୍ଦ୍ର ପ୍ରସାଦ, ସୋନୁ ସୁଦ, ବ୍ରହ୍ମାନନ୍ଦମ, ଏମ୍.ଏସ୍. ନାରାୟଣନ୍, ବ୍ରହ୍ମାଜୀ, କିଶୋର, ନସାର, ଆଶିଷ ବିଦ୍ୟାର୍ଥୀ, ଅଜୟ, ରବି ପ୍ରକାଶ, ଶ୍ରବଣ, ଭରତ ରେଡ୍ଡୀ, ରାଓ ରମେଶ, କ୍ରୀଷ୍ଣା ମୁରଲୀ, ରଘୁ ବାବୁ, ଶେଖର, ମମତାଜ, କରୁଣ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଶ୍ରୁତି ହାସନ ଏହି କଥାଚିତ୍ରଟିରେ ଆଇଟମ ଗୀତରେ ନୃତ୍ୟ କରିଥିଲେ ।

ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ଏସ୍. ଥମନ । ଏହି ଚଳଚ୍ଚିତ୍ରଟି ତାଙ୍କର ସଙ୍ଗୀତ ନିର୍ଦ୍ଦେଶନାର ୫୦ ତମ ଚଳଚ୍ଚିତ୍ର ଥିଲା । କେ. ଭି. ଗୁହାନ ଏହି କଥାଚିତ୍ରଟିର ଚିତ୍ରୋତ୍ତଳନ କରିଥିଲେ ଏବଂ ଏମ୍. ଆର୍. ବର୍ମା କଥାଚିତ୍ରଟିର ସମ୍ପାଦନା କରିଥିଲେ । ମହେଶବାବୁ ଏହି କଥାଚିତ୍ରଟିରେ ଶଙ୍କର ନାମକ ଜଣେ ପୋଲିସ ଅଧିକାରୀ ଭୂମିକାରେ ଅଭିନୟ କରିଥିଲେ, ଯିଏକି ଜଣେ ଏକ୍‌କାଉଣ୍ଟର ସ୍ପେଶାଲିଷ୍ଟ ଭାବରେ ପରିଚିତ ଥିଲେ । ଶଙ୍କର ଗୋଟିଏ ବୁକ୍କାପାଟନମ୍ ନାମକ ଏକ ଗାଁକୁ ବଦଳ ହୋଇ ଆସିଲା, ଯେଉଁଠାରେ ତାକୁ ନିର୍ମାଣାଧୀନ ଥିବା ପାୱାର ପାୱାର ପ୍ଲାଣ୍ଟର ମାଲିକ ଦମୋଦରର କଳାକାରନାମା ସବୁକୁ ଖୋଜି ବନ୍ଦ କରିବା ପାଇଁ ନିଯୁକ୍ତି ଦିଆଯାଇଥିଲା । ଦାମୋଦର ସେଠାରେ ସ୍ତାନୀୟ ଲୋକଙ୍କ ସାହାଯ୍ୟରେ ଛୋଟ ଛୋଟ ଅପରାଧରୁ ଆରମ୍ଭ କରି ବଡ଼ ବଡ଼ ବେଟିଂ ଯାଏଁ କାର୍ଯ୍ୟ କରୁଥିଲା । ବଜାରରେ ପ୍ରଦୁଷିତ ମଦ ବିକ୍ରି କରିବାଠାରୁ, ବିଭିନ୍ନ ଜିନଷରେ ଘୋଟାଲା କରିବାଯାଏଁ ଅଲଗା ଅଲଗା ଦଳ ରଖିଥିଲା ଏବଂ ସେ ଦଳର ଦଳପତିମାନେ ସେ ସବୁର କାର୍ଯ୍ୟଭାର ତୁଲାଉଥିଲା । ଶଙ୍କର ସେଠାକୁ ଆସିବାପରେ ତା'ର ଭାଇର ହତ୍ୟା ପଛରେ ଦାମୋଦରର ହାତ ଅଛି ବୋଲି ଜାଣିଲା ଏବଂ ତା' ସ‌ହ ମିଶି କାର୍ଯ୍ୟ କରିବାର ଛଳ କରି ଜଣେ ଦଲାଲ ସାହାଯ୍ୟରେ ଦାମୋଦରର ସବୁ କଳାକାରାନାମା ବନ୍ଦ କରିବାରେ ସଫଳ ହେଲା ଏବଂ ଭାଇର ମୃତ୍ୟୁର ପ୍ରତିଶୋଧ ନେଲା ।

ଆଗାଡ଼ୁ ୬୫ କୋଟୀ ଭାରତୀୟ ମୁଦ୍ରାରେ ନିର୍ମିତ ହୋଇଥିଲା । ୨୮ ନଭେମ୍ବର ୨୦୧୩ରେ ଏହି ଚଳଚ୍ଚିତ୍ରଟିର ସୁଟିଂ, ଫଟୋଗ୍ରାଫି କାମ ଆରମ୍ଭ ହେଲା ଏବଂ ୫ ସେପ୍ଟେମ୍ବର ୨୦୧୪ ଯାଏଁ ଏହାର କାମ ଚାଲିଥିଲା । ହାଇଦ୍ରାବାଦର ଏହି ଚଳଚ୍ଚିତ୍ରଟିର ଅଧିକତମ ଦୃଶ୍ୟ ସୁଟିଂ କରାଯାଇଥିଲା । ଚଳଚ୍ଚିତ୍ରଟିର ବାକି କିଛି ଦୃଶ୍ୟ ମୁମ୍ବାଇ, ଗୁଜରାଟ, ବେଲ୍ଲାରୀ ଏବଂ କେରଳରେ ସୁଟିଂ କରାଯାଇଥିଲା । ଚଳଚ୍ଚିତ୍ରଟିରେ ଥିବା ଗୀତଗୁଡ଼ିକର ଦୃଶ୍ୟ ଲଦାଖ, ସୁଇଜରଲ୍ୟାଣ୍ଡ, ଉଟି, ହାଇଦ୍ରାବାଦ ଓ ବେଲ୍ଲାରୀରେ ସୁଟିଂ କରାଯାଇଥିଲା । ଚଳଚ୍ଚିତ୍ରଟିର ସୁଟିଂ ସରିବାପରର କାର୍ଯ୍ୟ ପ୍ରାୟ ୫୦ ଦିନ ଧରି ଚାଲିଥିଲା । ଯାହାକି ସୁଟିଂ ଚାଲିଥିବାବେଳେ ଆରମ୍ଭ ହୋଇଯାଇଥିଲା ଏବଂ ୧୬ ସେପ୍ଟେମ୍ବର ୨୦୧୪ରେ ଶେଷ ହୋଇଥିଲା ।

ଏହି ଚଳଚ୍ଚିତ୍ରଟି ୧୯ ସେପ୍ଟେମ୍ବର ୨୦୧୪ରେ ସାରା ବିଶ୍ୱରେ ୨୦୦୦ଟି ପ୍ରେକ୍ଷାଳୟରେ ମୁ୍କ୍ତିଲାଭ କରିଥିଲା । ଇରୋଜ୍ ଇଣ୍ଟରନ୍ୟାସନାଲ ଏହି କଥାଚିତ୍ରଟି ବିତରଣ କରିଥିଲା । ଆରମ୍ଭରେ ଏହି ଚଳଚ୍ଚିତ୍ରଟି ଭଲ ଚାଲିଥିଲେ ମଧ୍ୟ ଏଥିରେ ବ୍ୟବ‌ହୃତ ଶବ୍ଦ ଓ କାହଣୀ ଯୋଗୁଁ ସେ ଭଲ ବ୍ୟବସାୟ କରିପାରିନଥିଲା । ଏହି ସ‌ହିତ ସେହି ସମୟରେ ମୁକ୍ତିଲାଭ କରିଥିବା ଅନ୍ୟ ଚଳଚ୍ଚିତ୍ରଗୁଡ଼ିକ ବ‌ହୁତ ଭଲଥିବାରୁ ଏହାର ସମୁଦାୟ ବ୍ୟବସାୟ ୩୪.୨ କୋଟି ଭାରତୀୟ ମୁଦ୍ରାରେ ହିଁ ସୀମିତ ହୋଇଯାଇଥିଲା ।

## ଅଭିନୟ
* ମହେଶ ବାବୁ
* ତମନ୍ନା ଭାଟିଆ
* ରାଜେନ୍ଦ୍ର ପ୍ରସାଦ
* ସୋନୁ ସୁଦ
* ବ୍ରହ୍ମାନନ୍ଦମ
* ଏମ୍.ଏସ୍. ନାରାୟଣନ୍
* ବ୍ରହ୍ମାଜୀ
* ବର୍ଣ୍ଣିଲା କିଶୋର
* ନସାର
* ଆଶିଷ ବିଦ୍ୟାର୍ଥୀ
* ଅଜୟ
* ରବି ପ୍ରକାଶ
* ଶ୍ରବଣ
* ଭରତ ରେଡ୍ଡୀ
* ରାଓ ରମେଶ
* କ୍ରୀଷ୍ଣା ମୁରଲୀ
* ରଘୁ ବାବୁ
* ଶେଖର
* ମମତାଜ
* କରୁଣ

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲ ଏସ୍. ଥମନ । ଭାସ୍କରଭତ୍‌ଲା ଏହି କଥାଚିତ୍ରଟିର ୬ଟି ଗୀତରୁ ୪ଟୀ ରଚନା କରିଥିଲେ ଏବଂ ଶ୍ରୀ ମଣି ଗୋଟିଏ ରଚନା କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:ତେଲୁଗୁ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ନିପା ଭାଇରସ ସଂକ୍ରମଣ

**ନିପା ଭାଇରସ ସଂକ୍ରମଣ** (**NiV**) ନିପା ଭାଇରସ ଯୋଗୁ ହେଉଥିବା ଏକ ଭାଇରାଲ ସଂକ୍ରମଣ । ଏହାର ଲକ୍ଷଣ କୌଣସି ଲକ୍ଷଣ ନ ଥିବାଠାରୁ ଜ୍ୱର, କାଶ, ମୁଣ୍ଡ ବିନ୍ଧା, ଅଣନିଶ୍ୱାସୀ ହେବା, ଓ ଦ୍ୱନ୍ଦ ହୋଇପାରେ । ଏହି ଭାଇରସ ସାଧାରଣତଃ ବିଭିନ୍ନ ଫଳ ବାଦୁଡ଼ିଦ୍ୱାରା ବ୍ୟାପିଥାଏ । 

ରୋଗୀର ସାହାଯ୍ୟକାରୀ ଯତ୍ନ (supportive care) ନିଆଯାଏ । ସନ ୨୦୧୩ରେ ୫୮୨ ଜଣ ଏହି ରୋଗାକ୍ରାନ୍ତ ହୋଇଥିଲେ ଓ ପ୍ରାୟ ୫୦ରୁ ୭୫% ମୃତ୍ୟୁ ବରଣ କରିଥିଲେ । ସନ ୨୦୧୮ରେ ଭାରତର କେରଳ ପ୍ରଦେଶରେ ୧୪ ଜଣଙ୍କର ମୃତ୍ୟୁ ହୋଇଥିଲା ।  

## ଆଧାର
ବିଜିନେସମ୍ୟାନ

**ବିଜିନେସମ୍ୟାନ**, ୨୦୧୨ରେ ମୁକ୍ତିଲାଭ କରିଥିବା ଏକ ତେଲୁଗୁ କଥାଚିତ୍ର । ଏହି କଥାଚିତ୍ରଟିର କଥାଚିତ୍ରଟିର କାହାଣୀ ରଚନା କରିଥିଲେ ପୁରୀ ଜଗନ୍ନାଧ ଏବଂ ସେ ନିର୍ଦ୍ଦେଶନା ଦେଇଥିଲେ । ଆର୍. ଆର୍. ମୁଭିଜ୍‌ ବ୍ୟାନନରେ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆର୍. ଆର୍. ଭେଙ୍କଟ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମହେଶ ବାବୁ ଓ କାଜଲ ଅଗ୍ର‌ୱାଲ । ପ୍ରକାଶ ରାଜ ଏହି କଥାଚିତ୍ରଟିର ମୁଖ୍ୟ ଖଳନାୟକ ଭୂମିକା ଅଭିନୟ କରିଥିବାବେଳେ ନ‌ସାର, ସିୟାଜି ସିନ୍ଧେ, ରାଜା ମୁରାଦ୍, ବ୍ରହ୍ମାଜୀ ପ୍ରମୁଖ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ମହେଶ ବାବୁ ଏହି ଚଳଚ୍ଚିତ୍ରରେ ବିଜୟ ସୂରିୟା ନାମକ ନିର୍ଦ୍ଦୟୀ ବ୍ୟକ୍ତି ଭୂମିକାରେ ଅଭିନୟ କରିଥିଲେ, ଯିଏକି ଦକ୍ଷିଣ ଭାରତରୁ ମୁମ୍ବାଇ ଜଣେ ମାଫିଆ ଡନ୍ ହେବାକୁ ଆସିଥିଲେ । ମୁମ୍ବାଇରେ ପୂର୍ବରୁ ମାଫିଆ ରାଜ ବ‌ହୁତ ଚାଲିଥିଲା, କିନ୍ତୁ ଧୀରେ ଧୀରେ ମୁମ୍ବାଇ ପୋଲିସ ସବୁ ମାଫିଆମାନଙ୍କୁ ନିଜ ଅକ୍ତିଆର ଆଣିବାରେ ଲାଗିଥିଲା । ମୁମ୍ବାଇ ସ‌ହରର ପୋଲିସ୍ କମିଶନର ଅଜୟ ଭରଦ୍ୱାଜ ଦାୟିତ୍ୱ ନେବାପରେ ମୁମ୍ବାଇ ସ‌ହର ମାଫିଆ ମୁକ୍ତ କରିବାରେ ପ୍ରଚେଷ୍ଟାରେ ସ‌ଫଳ ହୋଇ ମୁମ୍ବାଇ ସ‌ହର ମାଫିଆମାନଙ୍କ ଅଧିନରୁ ମୁକ୍ତ ବୋଲି ଘୋଷଣା କରିବାପରେ ସୁରିୟା ମୁମ୍ବାଇ ଆସିଥିଲା । ଏହାପରେ ସେ ସେଠାକାର ସ୍ଥାନୀୟ ରାଜନେତାକୁ ସାହାଯ୍ୟ କରି ନିଜର ଶକ୍ତି ବଢ଼ାଇବାରେ ଲାଗିଲା । ତେଣୁ ପୋଲିସ କମିଶନରର ଝିଅ ଚିତ୍ରାକୁ ସୂରିୟା ଚକ୍ରାନ୍ତ କରି ନିଜ ପ୍ରେମ ଜାଲରେ ପକାଇଦେଲା । ଧୀରେ ଧୀରେ ସେ ମୁମ୍ବାଇରୁ ତା'ର ଦଳ ସମ୍ପୂର୍ଣ୍ଣ ଭାରତ ବର୍ଷରେ ବିସ୍ତାର କରିଦେଲା ଏବଂ ଭାରତର ପ୍ରଧାନମନ୍ତ୍ରୀ ମଧ୍ୟ ନିଜେ ଛିଡ଼ା କରାଇ ତାଙ୍କୁ ବିଜୟୀ କରାଇଲା ଓ ତା'ର ବାପାମାଆଙ୍କୁ ଧୋକା ଦେଇ ହତ୍ୟା କରିଥିବା ଅନ୍ୟତମ ପ୍ରଧାନମନ୍ତ୍ରୀ ପାର୍ଥୀ ଜୟ ଦେବକୁ ମଧ୍ୟ ହତ୍ୟା କରି ପ୍ରତିଶୋଧ ନେଲା ।

ଏସ୍. ଥମନ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଶ୍ୟାମ କେ. ନାଇଡ଼ୁ ଏହି କଥାଚିତ୍ରଟିର ଚିତ୍ରୋତ୍ତଳନ କାର୍ଯ୍ୟ ସମ୍ଭାଳିଥିଲେ । ଏହି କଥାଚିତ୍ରଟି ୪୦ କୋଟି ଭାରତୀୟ ମୁଦ୍ରା ବ୍ୟୟରେ ନିର୍ମିତ ହୋଇଥିଲା ଏବଂ ୧୫ ଅଗଷ୍ଟ ୨୦୧୧ରେ ହାଇଦ୍ରାବାଦରେ ଏହାର ସୁଟିଂ ଆରମ୍ଭ ହୋଇଥିଲା । ୨ ସେପ୍ଟେମ୍ବର ୨୦୧୧ରୁ ଏହାର ଚିତ୍ରୋତ୍ତଳନ କାର୍ଯ୍ୟ ଆରମ୍ଭ ହୋଇଥିଲା ଏବମ ଚଳଚ୍ଚିତ୍ରଟି ହାଇଦ୍ରାବାଦ, ମୁମ୍ବାଇ ଓ ଗୋଆରେ ସୁଟିଂ କରାଯାଇଥିଲା । ଏହି ଚଳଚ୍ଚିତ୍ରର କିଛି ଗୀତର ଦୃଶ୍ୟ ମଧ୍ୟ ବ୍ୟଙ୍କ‌କ୍‌ରେ ସୁଟିଂ କରାଯାଇଥିଲା । ୭୪ ଦିନର ଲଗାତାର ସୁଟିଂ ପରେ ଏହି ଚଳଚ୍ଚିତ୍ରଟିର ସୁଟିଂ ୧୦ ଡିସେମ୍ବର ୨୦୧୧ରେ ଶେଷ ହୋଇଥିଲା । ତେଲୁଗୁ ଚଳଚ୍ଚିତ୍ର ଜଗତରେ ସବୁଠାରୁ କମ ଦିନରେ ସୁଟିଂ ହୋଇଥିବା ଚଳଚ୍ଚିତ୍ର ମଧ୍ୟରେ ଏହି ଚଳଚ୍ଚିତ୍ରଟି ଗୋଟିଏ ଥିଲା ।

ଏହି ଚଳଚ୍ଚିତ୍ରଟିର ମକର ସଂକ୍ରାନ୍ତିରେ ଅର୍ଥାତ ୧୩ ଜାନୁଆରୀ ୨୦୧୨ରେ ମୁକ୍ତିଲାଭ କରିଥିଲା । ତେଲୁଗୁ ପରମ୍ପରା ଅନୁସାରେ ମକର ସଂକ୍ରାନ୍ତିକୁ ସେମାନେ ଅମଳର ପର୍ବ ଭାବରେ ଏହି ଦିନଟି ପାଳନ କରାଯାଏ, କିନ୍ତୁ କେବେକେବେ ମକର ସଂକ୍ରାନ୍ତି ଗ୍ରହ ଚଳ‌ନ‌କୁ ନେକ ୧୩ କିମ୍ବା ୧୫ ଜାନୁଆରୀରେ ମଧ୍ୟ ପଡ଼େ । ଏହି ଚଳଚ୍ଚିତ୍ରଟି ମୁକ୍ତିଲାଭ ପରେ ସମୀକ୍ଷକମାନେ ଏହାକୁ ନେଇ ଦୁଇପ୍ରକାର ମନ୍ତବ୍ୟ ରଖିଥିଲେ, ମାତ୍ର ଚଳଚ୍ଚିତ୍ରଟି ବ୍ୟବସାୟରେ ସ‌ଫଳ ହୋଇଥିଲା । ଏହି କଥାଚିତ୍ରଟି ଭାରତୀୟ ମୁଦ୍ରାରେ ସମୁଦାୟ ୫୫ କୋଟି ଆୟ କରିଥିଲା, ଯାହାକି ୨୦୧୨ରେ ତେଲୁଗୁ କଥାଚିତ୍ର ଜଗତରେ ସବୁଠାରୁ ଅଧିକ ଆୟକାରୀ ଚଳଚ୍ଚିତ୍ର ଥିଲା । ସେହି ବର୍ଷ ଏହି କଥାଚିତ୍ରଟି ସେହି ସମାନ ଶୀର୍ଷକରେ ତାମିଲ ଓ ମାଲାୟଲମ ଭାଷାରେ ଡବିଂ କରାଯାଇ ମୁକ୍ତିଲାଭ କରାଯାଇଥିଲା ଏବଂ ୨୦୧୩ରେ ଏହି ଚଳଚ୍ଚିତ୍ରର କାହାଣୀ ଉପରେ ଆଧାରିତ ଏକ ବଙ୍ଗଳା ଚଳଚ୍ଚିତ୍ର ନିର୍ମାଣ କରାଯାଇଥିଲା, ଯାହାର ଶୀର୍ଷକ ରଖାଯାଇଥିଲା ବସ୍: ବର୍ଣ୍ ଟୁ ରୁଲ୍ ।

## ଅଭିନୟ
* ମହେଶ ବାବୁ
* କାଜଲ ଅଗ୍ରୱାଲ
* ପ୍ରକାଶ ରାଜ
* ନ‌ସାର
* ସିୟାଜି ସିନ୍ଧେ
* ରାଜା ମୁରାଦ୍
* ବ୍ରହ୍ମାଜୀ

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଥମନ । ଗୀତିକାର ଭାସ୍କର ଭତଲା ଏହି କଥାଚିତ୍ରଟି ଗୀତଗୁଡ଼ିକ ରଚନା କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:ତେଲୁଗୁ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
କ୍ଲବଫୁଟ

**କ୍ଲବଫୁଟ** (ଇଂରାଜୀ ଭାଷାରେ **Clubfoot**) ଏକ ଜନ୍ମଗତ ତୃଟି (birth defect) ଯେଉଁଥିରେ ପାଦ ସୁପିନେଟେଡ (rotated inwards) ଓ ପ୍ଲାଣ୍ଟାର ଫ୍ଲେକ୍ସଡ (downwards) ଅବସ୍ଥାରେ ଥାଏ । ପ୍ରଭାବିତ ପାଦ, କାଫ ଓ ଗୋଡ଼ ଅନ୍ୟ ପାର୍ଶ୍ୱ ଅପେକ୍ଷା ଛୋଟ ଥାଏ ।  ସମୁଦାୟ ରୋଗୀ ସଂଖ୍ୟାର ପ୍ରାୟ ଅର୍ଦ୍ଧକ ସଂଖ୍ୟକ ଲୋକଙ୍କର ଦୁଇପାଖରେ କ୍ଲବଫୁଟ ଥାଏ । ଚିକିତ୍ସା ନ‌ପାଇଲେ ରୋଗୀ ପାଦ ଧାରରେ ଚାଲନ୍ତି ଓ ଚାଲିବାରେ ସମସ୍ୟା ଉତ୍ପନ୍ନ ହୁଏ ।

ଏହି ରୋଗର ସଠିକ କାରଣ ଅଜ୍ଞାତ ଅଛି । କେତେକ ରୋଗୀଙ୍କର ଏହି ରୋଗ ସ‌ହିତ ଡିସ୍ଟାଲ ଆର୍ଥ୍ରୋଗ୍ରାଇପୋସିସ (distal arthrogryposis) ବା ମାୟେଲୋମେନିଙ୍ଗୋସିଲ (distal arthrogryposis) ରୋଗ ମଧ୍ୟ ଥାଏ । ଆଇଡେଣ୍ଟିକାଲ ଯମଜ (identical twin) ମଧ୍ୟରୁ ଜ‌ଣକର ରୋଗ ହୋଇଥିଲେ ଅନ୍ୟଜଣକର ରୋଗ ହେବାର ୩୩ % ସମ୍ଭାବନା ଥାଏ । ଜନ୍ମ ସମୟରେ ବା ଜନ୍ମ ହେବା ପୂର୍ବରୁ ଅଲଟ୍ରାସାଉଣ୍ଡ  (ultrasound) ସାହାଯ୍ୟରେ ରୋଗ ନିର୍ଣ୍ଣୟ କରାଯାଇପାରେ ।

ପ୍ରାରମ୍ଭରେ ପୋନସେଟି (Ponseti method) ଉପାୟରେ ଚିକିତ୍ସା କରାଯାଏ । ପାଦକୁ  ସଠିକ ସ୍ଥାନ‌କୁ ଯଥା ସମ୍ଭବ ଆଣି ପ୍ଲାସ୍ଟର (casting) କରିରଖାଯାଏ ଓ ପ୍ରତି ସପ୍ତାହରେ ଏହାକୁ ବଦଳେଇ ନୂଆ ସ୍ଥାନରେ ନୂଆ ପ୍ଲାସ୍ଟର ଦିଆଯାଏ । ଭିତର ବଙ୍କା ସଠିକ ହୋଇଗଲେ ଆକିଲସ ଟେଣ୍ଡନ ଅପରେଶନ କରି ସଠିକ ଲମ୍ବରେ ରଖାଯାଏ; ଏହା ପରେ ୪ ବର୍ଷ ବୟସ ପର୍ଯ୍ୟନ୍ତ ବ୍ରେସ ପିନ୍ଧିବାକୁ ଦିଆଯାଏ । ପ୍ରଥମେ ପ୍ରଥମେ ସବୁବେଳେ ବ୍ରେସ ଦିଆଯାଏ ଓ ପରେ କେବଳ ରାତିରେ ଦିଆଯାଏ । କେବଳ ୨୦% ରୋଗୀଙ୍କର ଅପରେଶନ ଆବଶ୍ୟକ ହୁଏ  
 

ପ୍ରତି ଏକ ହଜାର ନବଜାତ ଶିଶୁ ମଧରୁ ଜଣକର ଏହି ରୋଗ ଥାଏ ।  ଚୀନ ଦେଶରେ ଏ ରୋଗ ଏତେ ସାଧାରଣ ନୁହେଁ ଓ ମାଓରି ଲୋକଙ୍କର  ଏହା ଏକ ସାଧାରଣ ରୋଗ । ମହିଳାଙ୍କର ୨ ଗୁଣ ସଂଖ୍ୟକ ପୁଅ ପିଲା ଏ ରୋଗରେ ଆକ୍ରାନ୍ତ ହୁଅନ୍ତି । ବିକାଶଶୀଳ ଦେଶମାନଙ୍କରେ (developing world) ଏକାଧିକ ଚିକିତ୍ସକ ସାହାଯ୍ୟରେ ଏ ରୋଗର ଚିକିତ୍ସା କରାଯାଏ । 
 
## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଅହିଂସା

### ମହାକାବ୍ୟମାନଙ୍କରେ 
ହିନ୍ଦୁଧର୍ମର ମହାନ ମହାକାବ୍ୟ ମହାଭାରତର ବିଭିନ୍ନ ସ୍ଥାନରେ 'ଅହିଂସା ପରମୋ ଧର୍ମ'(अहिंसा परमॊ धर्मः) ଉକ୍ତିଟି ଉଲ୍ଲେଖ କରାଯାଇଛି, ଯାହାର ଆକ୍ଷରିକ ଅର୍ଥ ହେଉଛି ଅହିଂସା ହିଁ ସର୍ବୋଚ୍ଚ ନୈତିକ ଗୁଣ  l ଉଦାହରଣସ୍ୱରୂପ ମହାପ୍ରସ୍ଥାନିକା ପ୍ରଭାର ନିମ୍ନଲିଖିତ ପଦଟିକୁ ଉଦ୍ଧୃତ କରାଯାଇପାରେ:
अहिंसा परमॊ धर्मस तथाहिंसा परॊ दमः।
अहिंसा परमं दानम अहिंसा परमस तपः।
अहिंसा परमॊ यज्ञस तथाहिस्मा परं बलम।
अहिंसा परमं मित्रम अहिंसा परमं सुखम।
अहिंसा परमं सत्यम अहिंसा परमं शरुतम॥

ମହାଭାରତରୁ ଉଦ୍ଧୃତ ଉପରୋକ୍ତ ପଦଟି ହିନ୍ଦୁ ଧର୍ମ, ବୌଦ୍ଧ ଧର୍ମ ଏବଂ ଜୈନ ଧର୍ମରେ ଅହିଂସାର ଗୁରୁତ୍ୱକୁ ପ୍ରତିପାଦିତ କରେ:
Ahimsa is the highest virtue, Ahimsa is the highest self-control,
Ahimsa is the greatest gift, Ahimsa is the best suffering,
Ahimsa is the highest sacrifice, Ahimsa is the finest strength,
Ahimsa is the greatest friend, Ahimsa is the greatest happiness,
Ahimsa is the highest truth, and Ahimsa is the greatest teaching.[1][2]

# **^** ସୁବ୍ରମଣ୍ୟମ ସ୍ୱାମୀଙ୍କର What is Hinduism ପୁସ୍ତକର ପଞ୍ଚଚାଳିଶତମ ଅଧ୍ୟାୟର  Ahimsa: To do no harm ଶୀର୍ଷକ (ପୃଷ୍ଠା ୩୫୯-୩୬୧) 

ଏହାବ୍ୟତୀତ ଆଦିପ୍ରଭା, ବନପ୍ରଭା ଏବଂ ଅନୁଶାସନ ପ୍ରଭାରେ ଏହି ବିଷୟରେ ଆଲୋଚନା କରାଯାଇଛି  l ଶ୍ରୀମଦଭାଗବତ ଗୀତାରେ ମଧ୍ୟ  ଅନ୍ୟର ହିଂସା କିମ୍ବା ଅସୂୟାର ଶିକାର ହେଲେ କିପରି ନୀତିବଦ୍ଧ ଭାବେ କିପରି ଆତ୍ମସୁରକ୍ଷା କରିବା ସମ୍ଭବ, ସେ ବିଷୟରେ ବର୍ଣ୍ଣନା କରାଯାଇଛି l

## ଜୈନଧର୍ମରେ ଅହିଂସା 
ଡାହାଣ|thumb|ପାପୁଲି ଉପରେ ଚକ୍ର ଅହିଂସାଧର୍ମୀ ଜୈନପ୍ରତିଜ୍ଞାକୁ ଚିତ୍ରିତ କରିଥାଏ l ଚକ୍ରଟି ହେଉଛି ଧର୍ମଚକ୍ର ଏବଂ ତା ଭିତରେ ଲିଖିତ ଶବ୍ଦଟି ହେଉଛି ଅହିଂସା l ସତତ ସତ୍ୟାନୁଗମନ ଏବଂ ଅହିଂସାଦ୍ୱାରା ଜନ୍ମମୃତ୍ୟୁ ଚକ୍ର ଉପରେ ବିଜୟକୁ ଧର୍ମଚକ୍ର ବର୍ଣ୍ଣନା କରିଥାଏ l
ଜୈନଧର୍ମରେ ପ୍ରଚଳିତ ପାଞ୍ଚୋଟି ପ୍ରତିଜ୍ଞା ମଧ୍ୟରୁ ଅହିଂସାନୀତି ପାଳନ ଅନ୍ୟତମ l  ଭାବନା ବଶବର୍ତ୍ତୀ ହୋଇ କୌଣସି ପ୍ରାଣୀକୁ ହତ୍ୟା କରିବା ହେଉଛି ହିଂସା ଏବଂ ଏପରି କାର୍ଯ୍ୟରୁ ନିବୃତ୍ତ ରହିବା ହେଉଛି ଅହିଂସା l ଅହିଂସା ପାଳନରେ ନବସାଧକମାନଙ୍କର ନିୟମାବଳୀଠାରୁ ଜୈନ ଧର୍ମଗୁରୁମାନଙ୍କର ନିୟମାବଳୀ ଅଧିକ କଠୋର l 'ଅହିଂସା ପରମୋ ଧର୍ମ' ଉକ୍ତିଟି ଅନେକ ଜୈନ ମନ୍ଦିରର କାନ୍ଥରେ ଖୋଦିତ ହୋଇଥିବାର ଦେଖିବାକୁ ମିଳେ l  ପଞ୍ଚମ କିମ୍ବା ଷଷ୍ଠ ଶତାବ୍ଦୀରେ ମହାବୀର ଜୈନଧର୍ମ ପ୍ରବର୍ତ୍ତନ କରିବା ପୂର୍ବରୁ ଅହିଂସା ନୀତି ପ୍ରଣୟନ ହୋଇସାରିଥିଲା l ଜୈନ ପରମ୍ପରା ଅନୁସାରେ ଏହି ଧର୍ମ ଗ୍ରହଣ କରିଥିବା ବ୍ୟକ୍ତି ସମ୍ପୂର୍ଣ୍ଣ ନିରାମିଷାଶୀ ହେବ ଆବଶ୍ୟକ lSfn1Jain22012p33

## ବୌଦ୍ଧଧର୍ମରେ ଅହିଂସା 
ବୌଦ୍ଧଧର୍ମରେ ଥିବା ପାଞ୍ଚୋଟି ସିଦ୍ଧାନ୍ତ ମଧ୍ୟରୁ ଅହିଂସା ଅନ୍ୟତମ  l ବୌଦ୍ଧଶାସ୍ତ୍ରାନୁସାରେ ଅହିଂସା ପାଳନର ପ୍ରଥମ ନୀତିଟି ହେଉଛି ହତ୍ୟା ଆଦି ପାପକର୍ମରୁ ନିବୃତ୍ତି l ଅହିଂସା ପାଳନ ଉଭୟ ବୌଦ୍ଧଧର୍ମ ଗ୍ରହଣ କରିଥିବା ବ୍ୟକ୍ତି ଏବଂ ବୌଦ୍ଧଧର୍ମଗୁରୁଙ୍କ ପାଇଁ ବାଧ୍ୟତାମୂଳକ lIAST1avihiṃsā

=

## ବାହ୍ୟ ଆଧାର 
* Ahimsa quotations from Puranic scripture (vedabase.net)
* Ahimsa Center  Cal Poly Pomona, Series of Lectures on Ahimsa
* Practicing Ahimsa Pankaj Jain, Yale University

ଶ୍ରେଣୀ:ଧର୍ମୀୟ ବିଶ୍ୱାସ
ଶେଷ ଦୃଷ୍ଟି

**ଶେଷ ଦୃଷ୍ଟି**, ୧୯୯୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୈଳାଶ କୋପିକର । ରାମଚନ୍ଦ୍ର ବେହେରା ଏହି କଥାଚିତ୍ରଟିର କାହାଣୀ ରଚାନ କରିଥିଲେ । ଅପୂର୍ବ କିଶୋର ବୀର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ସାଧୁ ମେହେର, ନରେନ୍ଦ୍ର ମହାନ୍ତି, ନୀଲମ ମୁଖାର୍ଜୀ, ଶରତ ପୂଜାରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସାଧୁ ମେହେର
* ନରେନ୍ଦ୍ର ମହାନ୍ତି
* ନୀଲମ ମୁଖାର୍ଜୀ
* ଶରତ ପୂଜାରୀ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅସୀମ ସିହ୍ନା ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ଡି ପ୍ରକାଶ ରାଓ

**ଦେବରପଲ୍ଲୀ ପ୍ରକାଶ ରାଓ** (**ଡି ପ୍ରକାଶ ରାଓ** ନାମରେ ଜଣା) (୧୧ ନଭେମ୍ବର ୧୯୫୮ - ୧୩ ଜାନୁଆରୀ ୨୦୨୧) ଓଡ଼ିଶାର ଜଣେ ସମାଜସେବୀ ଥିଲେ । ସେ କଟକରେ ବିଭିନ୍ନ ବସ୍ତିରେ ରହୁଥିବା ଗରିବ ଓ ଅନାଥ ଶିଶୁମାନଙ୍କ ପାଇଁ ଶିକ୍ଷାଦାନର ବ୍ୟବସ୍ଥା ଓ ରକ୍ତଦାନ ଭଳି ସମାଜସେବା ନିମନ୍ତେ ୨୦୧୯ ମସିହାରେ ଭାରତର ସାଧାରଣତନ୍ତ୍ର ଦିବସରେ ତତ୍କାଳୀନ ରାଷ୍ଟ୍ରପତିଙ୍କଠାରୁ ପଦ୍ମଶ୍ରୀ ସମ୍ମାନରେ ସମ୍ମାନୀତ ହୋଇଥିଲେ । ବୃତ୍ତିରେ ସେ ଜଣେ ଚା' ବିକାଳି ଥିଲେ ।

୨୦୨୧ ମସିହା ଜାନୁଆରୀ ୧୩ ତାରିଖରେ ସେ କରୋନାଭୂତାଣୁଦ୍ୱାରା ଆକ୍ରାନ୍ତ ହୋଇ ୬୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ପ୍ରାରମ୍ଭିକ ଜୀବନ 
### ପରିବାର 
ଡି ପ୍ରକାଶ ରାଓ କଟକଠାରେ ୧୯୫୮ ମସିହା ନଭେମ୍ବର ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପିତା ଡି କୃଷ୍ଣମୂର୍ତ୍ତୀ ଓ ସେ ବ୍ରିଟିଶ ସେନାରେ ସୈନିକ ଥିଲେ । ମାତାଙ୍କ ନାମ ଥିଲା ଡି ଲକ୍ଷ୍ମୀ । ମାତାପିତାଙ୍କ ତିନିଟି ସନ୍ତାନ ମଧ୍ୟରୁ ପ୍ରକାଶ ଜ୍ୟେଷ୍ଠ ଥିଲେ । ରାଓଙ୍କ ଅଣଜେଜେ ଡି ଆପାଲସ୍ୱାମୀ ଆନ୍ଧ୍ର ପ୍ରଦେଶର କାକିନାଡ଼ାରୁ ଆସି କଟକରେ ରହୁଥିଲେ । ତାଙ୍କ ଜେଜେବାପା ଡି ଆଦି ନାରାୟଣ ସ୍ୱାମୀ ଥିଲେ ମଧୁବାବୁଙ୍କର ଜଣେ ନିକଟତମ ବ୍ୟକ୍ତି ଓ ସେ ଉତ୍କଳ ଟ୍ୟାନେରୀର ପରିଚାଳକ ଥିଲେ । ତାଙ୍କ ପିତା ଦ୍ୱିତୀୟ ବିଶ୍ୱଯୁଦ୍ଧରେ ସେ ଇଂରେଜମାନଙ୍କ ତରଫରୁ ଜାପାନ ବିରୋଧରେ ଯୁଦ୍ଧ କରିଥିଲେ । ବିଶ୍ୱଯୁଦ୍ଧ ପରେ ସେ କଟକରେ ଏକ ଖବରକାଗଜ ସଂସ୍ଥାରେ କାମ କରୁଥିଲେ । ସେଠାରୁ ଚାକିରି ଯିବାପରେ ତାଳଚେର ରାଜାଙ୍କଠୁ ୫ଟଙ୍କା ସାହାଯ୍ୟ ପାଇ ନିଜ ଚା ଦୋକାନ ଆରମ୍ଭ କରିଥିଲେ । ପିତାଙ୍କ ଦେହାନ୍ତ ପରେ ଡି ପ୍ରକାଶ ରାଓ ସେହି ଚା ଦୋକାନ ସମ୍ଭାଳୁଥିଲେ । ତାଙ୍କ ସ୍ତ୍ରୀ ବିଜୟଲକ୍ଷ୍ମୀ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ଜଣେ ନର୍ସ ଭାବେ କାମ କରନ୍ତି । ରାଓ ଦମ୍ପତ୍ତିଙ୍କ ଦୁଇ ଝିଅ ହରିପ୍ରିୟା ଏବଂ ଭାନୁପ୍ରିୟା ଅଛନ୍ତି ।

## ସମାଜସେବା 
ରାଓ "ଆଶା ଓ ଅନୁସନ୍ଧାନ" ନାମକ ଏକ ସ୍କୁଲ ସ୍ଥାପନା କରିଥିଲେ । ସ୍ଥାନୀୟ ବସ୍ତିଗୁଡ଼ିକରେ ଛୋଟ ପିଲାମାନେ ଶିକ୍ଷାଲାଭରୁ ବଞ୍ଚିତ ହୋଇ ମଦ୍ୟପାନ ଓ ଛୋଟବଡ଼ ଅପରାଧରେ ନିବୃତ୍ତ ହେବା ଦେଖି ସେ ଏହି ସ୍କୁଲ ଆରମ୍ଭ କରିଥିଲେ । ନିଜେ ସ୍କୁଲ ଅଧାରୁ ବନ୍ଦ କରିଥିଲେ ମଧ୍ୟ ସେ ଏହି ସ୍କୁଲରେ ପ୍ରଥମ ଶ୍ରେଣୀରୁ ତୃତୀୟ ଶ୍ରେଣୀ ଯାଏଁ ପିଲାଙ୍କୁ ସେଠାରେ ଶିକ୍ଷାଦାନର ବନ୍ଦୋବସ୍ତ କରାଇଥିଲେ । ବର୍ତ୍ତମାନ ସେଠାରେ ୭୫ଜଣ ଛାତ୍ର ପାଠ ପଢୁଛନ୍ତି । ଚା' ଦୋକାନରୁ ହେଉଥିବା ଆୟର ଅଧା ସେ ଏହି ସ୍କୁଲ ପରିଚାଳନାରେ ଖର୍ଚ୍ଚ କରୁଥିଲେ । ସେ ସକାଳୁ ବକ୍ସି ବଜାରସ୍ଥିତ ନିଜ ଚା ଦୋକାନରେ ବିକ୍ରିବଟା ସାରି କଟକ ବଡ଼ ଡାକ୍ତରଖାନାକୁ ସବୁଦିନ ଯାଉଥିଲେ । ସେଠାରେ ରୋଗୀମାନଙ୍କର ଯେକୌଣସି ଆବଶ୍ୟକୀୟ ସେବା ସେ ନିଜ ସାଧ୍ୟମତେ କରୁଥିଲେ । ସେ ୨୧୭ଥର ରକ୍ତଦାନ କରିସାରିଥିଲେ । ମୃତ୍ୟୁପରେ ନିଜ ଶରୀରଦାନ କରିବାକୁ ମଧ୍ୟ ସଂକଳ୍ପ ମଧ୍ୟ ନେଇଥିଲେ ।

## ପୁରସ୍କାର ଓ ସମ୍ମାନ 
* ପଦ୍ମଶ୍ରୀ, ୨୦୧୯
* ଇଣ୍ଟରନ୍ୟାସନାଲ ହ୍ୟୁମାନ ରାଇଟସ ପୁରସ୍କାର
* ଆନିବେଶାନ୍ତ ସମ୍ମାନ
* ଭାରତ ବିକାଶ ସମ୍ମାନ

## ମୃତ୍ୟୁ 
କରୋନାଭୂତାଣୁ ରୋଗ ୨୦୧୯ରେ ପୀଡ଼ିତ ହୋଇ, ରାଓଙ୍କର କଟକ ବଡ଼ ଡାକ୍ତରଖାନାରେ ଚିକିତ୍ସା ଚାଲିଥିବା ଅବସ୍ଥାରେ ୨୦୨୧ ମସିହା ଜାନୁଆରୀ ୧୩ ତାରିଖରେ ତାଙ୍କର ପରଲୋକ ଘଟିଥିଲା ।

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ତାରେ ଜମିନ୍ ପର୍

**ତାରେ ଜମିନ୍ ପର୍** (ଆନ୍ତର୍ଜାତୀୟ ନାମ: ଲାଇକ୍ ଷ୍ଟାର୍‌ସ୍ ଓନ ଆର୍ଥ), ୨୦୦୭ରେ ମୁକ୍ତିଲାଭ କରିଥିବା ଏକ ହିନ୍ଦୀ କଥାଚିତ୍ର । ଅମୋଲ ଗୁପ୍ତେ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଅମିର ଖାଁ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶଙ୍କର ମହାଦେବନ୍, ଏହସାନ ନୂରାନି, ଲୋଏ ମେଣ୍ଡୋନ୍ସା, ଯାହଙ୍କୁ ଶଙ୍କର-ଏହସାନ-ଲୋଏ ଭାବରେ ଦର୍ଶାଯାଇଛି ।

ଏହି କଥାଚିତ୍ରଟିର ଏକ ମାନସିକ ଦୁର୍ବଳ ପିଲା ଉପରେ ତିଆରି କରାଯାଇଛି । ଦର୍ଶୀଲ ସଫରାୟ, ଅମିର ଖାଁ, ତିସ୍କା ଚୋପ୍ରା, ବିପିନ ଶର୍ମା, ସଚ୍ଚେତ ଇଞ୍ଜିନିୟର୍, ଗିରିଜା ଓଏକ୍, ଏମ୍.କେ. ରାଇନା, ଲଳିତା ଲାଜ୍‌ମି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଦର୍ଶୀଲ ସଫରାୟ
* ଅମିର ଖାଁ
* ତିସ୍କା ଚୋପ୍ରା
* ବିପିନ ଶର୍ମା
* ସଚ୍ଚେତ ଇଞ୍ଜିନିୟର୍
* ଗିରିଜା ଓଏକ୍
* ଏମ୍.କେ. ରାଇନା
* ଲଳିତା ଲାଜ୍‌ମି

## କାହାଣୀ
ଇଶାନ୍ ନନ୍ଦକିଶୋର ଅବସ୍ତି, ଗୋଟିଏ ଆଠ ବର୍ଷର ବାଳକ, ଯିଏକି ସ୍କୁଲ ଯିବାକୁ ପସନ୍ଦ କରେନି, ବାରମ୍ବାର ପରୀକ୍ଷାରେ ଫେଲ୍ ହୁଏ । ସବୁ ଶ୍ରେଣୀରେ ତାକୁ ଶିକ୍ଷକମାନେ ଶ୍ରେଣୀଗୃହ ବାହାରେ ଛିଡ଼ା କରିଦିଅନ୍ତି ଏବଂ ସେ ପାଖଆଖର ପିଲାମାନଙ୍କ ସ‌ହିତ ବ‌ହୁତ ସମୟରେ ଝଗଡ଼ା କରେ, ଫଳରେ ତାଙ୍କ ଘରେ ତାକୁ ନେଇ ସବୁବେଳେ ଅସାନ୍ତି ସୃଷ୍ଟି ହୁଏ । କିନ୍ତୁ ସେ ନିଜ ଦୁନିଆରେ ସବୁବେଳେ ମଜ୍ଜିଥାଏ । ସେ ନିଜେ ସ୍ୱପ୍ନ ଦେଖେ, ନିଜେ ବିଭିନ୍ନ ରଙ୍ଗରେ ସୁନ୍ଦର ଚିତ୍ର ତିଆରି କରେ ଆଉ ଏହି ଦୁନିଆକୁ ସେ ଗୋଟିଏ ରଙ୍ଗୀନ ନ‌ଜରରେ ଦେଖେ । 

ଇଶାନର ବାପା ନନ୍ଦକିଶୋର ଅବସ୍ତି ଜଣେ ଚାକିରୀଆ, ସେ ଅନେକ ସମୟରେ ଘର ବାହାରେ ରହନ୍ତି ଏବଂ ତା'ର ମାଆ ଜଣେ ଗୃହିଣୀ, ଯିଏକି ସବୁବେଳେ ତା'ର ପୁଅର ପାଠପଢ଼ାରେ ଅସୁବିଧାକୁ ନେଇ ଚିନ୍ତିତ ଥାଆନ୍ତି । ଇଶାନର ଭାଇ ୟୋହନ୍ କିନ୍ତୁ ଭଲ ପଢ଼େ, ସେ ଖେଳରେ ବି ଭଲ ଥାଏ । 

ଥରେ ଇଶାନର ବାପା ତା'ର ପରୀକ୍ଷା ଫଳ ଦେଖିବାପରେ ତାକୁ ଛାତ୍ରାବାସରେ ରହି ପାଠ ପଢ଼ିବାକୁ ପଠେଇଦେବାକୁ ନିଷ୍ପତ୍ତି ନେଲେ, କିନ୍ତୁ ଇଶାନ ତା' ମାଆ ଆଉ ଭାଇକୁ ଛାଡ଼ିକି ଯିବାକୁ ଚାହୁଁନଥିଲା । ମାତ୍ର ତା'ର ବାପାଙ୍କର ଜିଦ୍ ଆଗରେ ତା'ର ଅନିଚ୍ଛା ଶକ୍ତି ହାର ମାନିଲା ଏବଂ ତାକୁ ଛାତ୍ରବାସକୁ ଯିବାକୁ ପଡ଼ିଲା । ସେଠାର ଇଶାନ‌କୁ ଗୋଟିଏ ଶାରୀରୀକ ଅକ୍ଷମ ଥିବା ପିଲା ରାଜନ୍ ଦାମୋଦରନ୍‌ର ସଙ୍ଗତି ମିଳିଲା । କିନ୍ତୁ ନୂଆ ସ୍କୁଲରେ ବି ଇଶାନର କିଛି ପରିବର୍ତ୍ତନ ହୋଇପାରିଲାନାହିଁ, ଶ୍ରେଣୀରେ ଅଧିକାଂଶ ସମୟରେ ଶିକ୍ଷକମାନେ ତାକୁ ଦଣ୍ଡ ଦେଉଥିଲେ । 

ଏମିତି ଚାଲିଥିବାବେଳେ ଥରେ ତାଙ୍କ ସ୍କୁଲକୁ ଠିକାରେ କିଛିଦିନ ପଢ଼ାଇବା ପରେ ଜଣେ ନୂଆ ଶିକ୍ଷକ, ରାମ ଶଙ୍କର ନିକୁମ୍ଭ ପିଲାଙ୍କୁ ଚିତ୍ରାଙ୍କନ ଶିଖାଇବାକୁ ଆସିଲେ । ସେ ପ୍ରଥମ ଦିନରୁ ପିଲାଙ୍କୁ ହସାଇ ଚିତ୍ର କରିବାକୁ କ‌ହିଲେ, ମାତ୍ର ଇଶାନ କିଛି ବି ଚିତ୍ର କଲାନି । ଏହାପରେ ସେ ପ୍ରାୟ ସବୁବେଳେ ଇଶାନ ଉପରେ ନ‌ଜର ରଖିବାକୁ ଲାଗିଲେ ଏବଂ ରାଜନ୍‌ଠାରୁ ଇଶାନ ବିଷୟରେ ସବୁ ଜାଣିଲେ । ସେ ଇଶାନ୍‌ର ଖାତା ଦେଖିଲେ ଏବଂ ତା' ଭିତରେ ଥିବା ଅସୁବିଧା ବିଷୟରେ ଜାଣିପାରି ତା' ଘରକୁ ଗଲେ, ମାତ୍ର ତା' ବାପା ତାଙ୍କୁ ଗାଳି କରିବା ସ‌ହ ସବୁ ଦୋଷ ଇଶାନ ଉପରେ ଲଦିଦେଲେ । 

ମାତ୍ର ନିକୁମ୍ଭ ହାର୍ ନ ମାନି, ସେ ନିଜେ ଇଶାନ୍‌କୁ ଶିଖାଇବାକୁ ଚେଷ୍ଟା କଲେ, ତାର ବୁଦ୍ଧିକୁ ସଠିକ୍ ଜାଗାରେ କାମରେ ଲଗାଇବାକୁ ଚେଷ୍ଟା କଲେ । ତାକୁ ଥିବା ବେମାରକୁ କେମିତି କାବୁରେ ଅଣାଯାଇପାରିବ, ସେ କିପରି ନିଜର ମସ୍ତିଷ୍କ‌କୁ ନିଜ ଅଧିନରେ ରଖିବ, ସେ ବିଷୟରେ ତାକୁ କିଛି ପ୍ରଶିକ୍ଷଣ ଦେଲେ । ଧୀରେ ଧୀରେ ଇଶାନ ସବୁକିଛି ଶିଖିବାରେ ଲାଗିଲା । ଏହାପରେ ଥରେ ନିକୁମ୍ଭ ସାର୍ ସବୁ ଛାତ୍ର/ଛାତ୍ରୀ ଏବଂ ଶିକ୍ଷକମାନଙ୍କ ମଧ୍ୟରେ ଚିତ୍ରାଙ୍କନ ପ୍ରିତଯୋଗୀତା କଲେ, ଯେଉଁଥିରେ ଇଶାନ ନିକୁମ୍ଭ ସାର୍‌କୁ ହରାଇ ପ୍ରଥମ ହେଲା ଏବଂ ତା'ର ଚିତ୍ର ସ୍କୁଲ ପତ୍ରିକାର ମୁଖବନ୍ଧ ଭାବରେ ଛପାଗଲା । ପରବର୍ତ୍ତୀ ସମୟରେ ଇଶାନ ମଧ୍ୟ ସାଧରଣ ପିଲାଙ୍କ ପରି ଭଲ ଭାବରେ ପଢ଼ିବାରେ ଲାଗିଲା ।

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶଙ୍କର ମହାଦେବନ୍, ଏହସାନ ନୂରାନି, ଲୋଏ ମେଣ୍ଡୋନ୍ସା । ପ୍ରସନ୍ନା ଜୋସୀ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 
* 

ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ପୋକିରି

**ପୋକିରି**, ୨୦୦୬ରେ ମୁକ୍ତିଲାଭ କରିଥିବା ତେଲୁଗୁ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପୁରୀ ଜଗନ୍ନାଧ ଏବଂ ମଞ୍ଜୁଳା ଘଟ୍ଟମନେନି । ପୁରୀ ଜଗନ୍ନାଧ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ମଣି ଶର୍ମା ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମହେଶ ବାବୁ ଓ ଇଲିଆନା ଡିକ୍ରୁଜ୍ । ପ୍ରକାଶ ରାଜ, ବ୍ରହ୍ମାନନ୍ଦମ, ନସାର୍, ଆଶିଷ ବିଦ୍ୟାର୍ଥୀ, ଶିବାଜୀ ସିନ୍ଧେ, ଅଜୟ, ଅଲ୍ଲୀ
ବେଶୁ ମାଧବ, ସତ୍ୟା ପ୍ରକାଶ, ଇସାଇ, ସୁବ୍ୱାରାଜୁ, ଜ୍ୟୋତି ରାଣା, ମାଷ୍ଟର ଭରତ, ମୁମାଇଥ୍ ଖାନ୍, ପୃଥୀରାଜ, ନରସିଂହ ଯାଦବ, ଜି.ଭି. ସୁଧାକର ନାଇଡ଼ୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟିର ୨୦୦୭ ମସିହାରେ ତାମିଲ ଭାଷାରେ, ୨୦୦୯ରେ ହିନ୍ଦୀ ଏବଂ ୨୦୧୦ରେ କନ୍ନଡ଼ ଭାଷାରେ ପୁନଃନିର୍ମିତ ହୋଇଥିଲା । ତାମିଲରେ ବିଜୟ ଓ ଅସିନ ମୁଖ୍ୟ ଭୂମିକାରେ ଅଭିନୟ କରିଥିଲେ, ହିନ୍ଦୀ ସଲମାନ ଖାଁ ଓ ଆୟେଶା ଟକିଆ ଏବଂ କନ୍ନଡ଼ରେ ଦର୍ଶନ ଓ ପ୍ରଣୀତା ମୁଖ୍ୟ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ମହେଶ ବାବୁ
* ଇଲିଆନା ଡିକ୍ରୁଜ୍
* ପ୍ରକାଶ ରାଜ
* ବ୍ରହ୍ମାନନ୍ଦମ
* ନସାର୍
* ଆଶିଷ ବିଦ୍ୟାର୍ଥୀ
* ଶିବାଜୀ ସିନ୍ଧେ
* ଅଜୟ
* ଅଲ୍ଲୀ
* ବେଶୁ ମାଧବ
* ସତ୍ୟା ପ୍ରକାଶ
* ଇସାଇ
* ସୁବ୍ୱାରାଜୁ
* ଜ୍ୟୋତି ରାଣା
* ମାଷ୍ଟର ଭରତ
* ମୁମାଇଥ୍ ଖାନ୍
* ପୃଥୀରାଜ
* ନରସିଂହ ଯାଦବ
* ଜି.ଭି. ସୁଧାକର ନାଇଡ଼ୁ

## କାହାଣୀ
ହାଇଦ୍ରାବାଦରେ ଚାଲୁଥିବା ମାଫିଆରାଜ୍‌କୁ ଶେଷ କରିବା ପାଇଁ ଜଣେ ପୋଲିସ ଅଧିକାରୀ ତାଙ୍କର ସବୁଠାରୁ ଭଲ ଆଇ.ପି.ଏସ୍ ନିଯୁକ୍ତ ଯୁବକ‌ କ୍ରିଷ୍ଣା ମନୋହରକୁ କାମରେ ଲାଗାଇଥିଲେ । ମାତ୍ର ସେ ସିଧାସଳଖ କାମ ନ କରି ନିଜେ ଜଣେ ଗୁଣ୍ଡା ଭାବରେ ଗୋଟିଏ ଗ୍ୟାଙ୍ଗ୍‌ ସ‌ହ ମିଶି କାମ କରୁଥିଲା । ସେ ପ୍ରଥମେ ନାରାୟଣ ନାମକ ଜଣେ ଲୋକ ଅଧିନରେ କାମ କରୁଥିଲା, ମାତ୍ର ପରେ ଦୁଇବାରେ ରହି ଭାରତରେ ନିଜର କଳାକାରନାମା ଜାରି ରଖିଥିବା ଅଲ୍ଲୀ ଭାଇ ଗ୍ୟାଙ୍ଗ୍‌ରେ ମିଶିଗଲା ।

ଏହାପରେ ସେ ସେହି ଗ୍ୟାଙ୍ଗ୍‌ରେ ମିଶି ଭଲ କାମ କଲା, ଅଧିକାଂଶ ସମୟରେ ତା' ଉପରେ ଆକ୍ରମଣ ମଧ ହେଉଥିଲା, ମାତ୍ର ସେ କିଏ ଆଉ କ'ଣ କରେ ବୋଲି କେହି ଜାଣିନଥିଲେ । ସମସ୍ତ ମଧ୍ୟ ତାକୁ ଗୁଣ୍ଡା ବୋଲି ଭାବୁଥିଲେ । ଶ୍ରୁତି ନାମକ ଗୋଟିଏ ଝିଅ ତାକୁ ଭଲ ପାଉଥିଲା, କାରଣ ସେ ତାକୁ ଜଣେ ବଦମାସ ପୋଲିସ କର୍ମଚାରୀଠାରୁ ବଞ୍ଚେଇଥିଲା । କିନ୍ତୁ ସେ ଗୁଣ୍ଡା ବୋଲି ତାକୁ ମଧ୍ୟ ଡର ଲାଗୁଥିଲା ।

ଏହାପରେ ସ‌ହରରେ ଅଲ୍ଲୀଭାଇର ଗ୍ୟାଙ୍ଗ୍‌ରେ ଅସୁବିଧା ହେବାରୁ ସେ ଦୁବାଇରୁ ହାଇଦ୍ରାବାଦ ଆସିଲା, ସେତେବେଳେ ତାକୁ ପୋଲିସ୍ ଗିରଫ କଲା ଏବଂ ତାକୁ ଲୁଚାଇ ରଖାଗଲା । ମାତ୍ର ତା'ର ଗ୍ୟାଙ୍ଗ୍‌ର ଲୋକମାନେ ପୋଲିସ୍ କମିଶନର୍‌ର ଝିଅକୁ ଅପ‌ହରଣ କରିନେବାରୁ ତା' ବଦଳରେ ଅଲ୍ଲୀ ଭାଇକୁ ଛାଡ଼ିବାକୁ ପଡ଼ିଲା । ଏହାପରେ ଅଲ୍ଲୀ ଗ୍ୟାଙ୍ଗ୍‌ରେ ଜଣେ ଅଣ୍ଡରକଭର୍ ପୋଲିସ୍ ଥିବା କଥା ଜଣିବାପରେ ସେ କ୍ରୀଷ୍ଣାର ବାପାକୁ ହତ୍ୟା କରିଦେଲା । ଏହାପରେ ସମସ୍ତେ କ୍ରୀଷ୍ଣାକୁ ଦେଖିଲେ । ଅଲ୍ଲୀଭାଇ ଦେଶ ଛାଡ଼ି ଚାଲିଯିବା ଆଗରୁ କ୍ରୀଷ୍ଣା ତା'ର ସମସ୍ତ ଗ୍ୟାଙ୍ଗ୍‌କୁ ନଷ୍ଟ କରିଦେଲା ଏବଂ ଅଲ୍ଲୀ ଭାଇକୁ ହତ୍ୟା କଲା ।

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଣି ଶର୍ମା । ଭାସ୍କରଭଟଲା, କଣ୍ଡିକୋଣ୍ଡା, ବିଶ୍ୱା ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ନବୀନ, ରଣଜିତ, ସୁଚିତ୍ରା, ନିହାଲ୍, ଖୁସି ମୁରଲୀ, ସୁଚିତ୍ରା	, କୁନାଲ ଗଞ୍ଜାବାଲା, କାର୍ତ୍ତିକ, ମହାଲକ୍ଷ୍ମୀ ଅୟର୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠାଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:ତେଲୁଗୁ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ବାଘ ବଜାରି

**ବାଘ ବଜାରି** ଓଡ଼ିଶାରେ ଖେଳା ଯାଉଥିବା ଏକ ପ୍ରକାର ଖେଳ । ଏଥିରେ ଭୁଇଁରେ ୨୫ଟି ଗାର କାଟି ଦୁଇଜଣ ଖେଳାଳୀ ଖେଳିଥାନ୍ତି ।
## ପଦ୍ଧତି 
ଏ ଖେଳରେ ଦୁଇ ଜଣ ଖେଳାଳି ଖେଳନ୍ତି । ଭୂମିରେ ଗୋଟିଏ ବର୍ଗ କ୍ଷେତ୍ର ଅଙ୍କିତ କରାଯାଇ ତାକୁ ରେଖାପାତଦ୍ୱାରା ୧୬ଟି କ୍ଷୁଦ୍ର ବର୍ଗକ୍ଷେତ୍ରରେ ବିଭକ୍ତ କରାଯାଏ । ଲମ୍ବ ବାଗରେ ଓ ଚଉଡ଼ା ବାଗରେ ସମଦୂରସ୍ଥ ୫ଟି ଲେଖାଏଁ ରେଖା ଅଙ୍କନ କରି ଏ ଖେଳର ପାଲୀ କରାଯାଏ ଓ ସେ କ୍ଷେତ୍ରମାନଙ୍କୁ ଗୋଟିଏ ଲେଖାଏଁ କର୍ଣ୍ଣରେଖାଦ୍ୱାରା ୩୨ଟି ସମକୋଣୀ ତ୍ରିଭୁଜରେ ବିଭକ୍ତ କରାଯାଏ । କ୍ଷେତ୍ରମାନଙ୍କରେ ଗୋଟିଏ ଲେଖାଏଁ କର୍ଣ୍ଣରେଖା ଟଣାଯାଏ । ଛୋଟ ଛୋଟ ଉକ୍ତ ୧୬ ବର୍ଗକ୍ଷେତ୍ରଦ୍ୱାରା ୨୫ଟି ଛକ ଉତ୍ପନ୍ନ ହୁଏ । ଜଣେ ଖେଳାଳି ୪ଟି ବାଘସୂଚକ ବଡ଼ ଗୋ଼ଡ଼ି ବା କଉଡ଼ି ବା ମଞ୍ଜି ନିଏ । ଅନ୍ୟ ଜଣକ ୨୦ଟି ଛେଳିସୂଚକ ସାନ ଗୋଡ଼ି ବା ମଞ୍ଜି ନିଏ । ଖେଳାଳିମାନେ ନିଜ ନିଜର ସାରମାନଙ୍କୁ ୨୪ଟି ଛକରେ ବସାନ୍ତି ଓ ବାଘକୁ ଚଳିବା ପାଇଁ ଗୋଟିଏ ଛକ ଛାଡ଼ି ଦିଆଯାଏ । ତାହାକୁ ବାଘ ପାଣି ଖାଇବା ଘର ବୋଲାଯାଏ । ବାଘ ଓ ଛେଳିମାନେ ରେଖାମାନଙ୍କ ବାଟେ ଏକ ଛକରୁ ନିକଟବର୍ତ୍ତୀ ଛକକୁ ଚଳା ଯାଆନ୍ତି । ଯେବେ ଯେଉଁ ଛକରେ ବାଘ ସାର ଥାଏ ଓ ତା ପରବର୍ତ୍ତୀ ଛକରେ ଗୋଟିଏ ଛେଳି ସାର ଥାଏ, କିନ୍ତୁ ତତ୍ପରବର୍ତ୍ତୀ ଛକ ଶୂନ୍ୟ ଥାଏ ତେବେ ବାଘ ଡେଇଁ ପଡ଼ି ଉକ୍ତ ଛେଳିକୁ ଖାଇଦିଏ ଓ ଛେଳିଟି ମରିଯାଏ । ଏହିପରି ଅତ୍ୟଧିକ ଛେଳିସାର ମରି ଗଲେ ବାଘର ଅଧିକାରୀ ଜିତେ କିମ୍ବା ଯେବେ ଛେଳିସାରମାନଙ୍କୁ ଏପରି ଚଳାଯାଏ ଯେ ବାଘର ଛକଠାରୁ ପରବର୍ତ୍ତୀ ଦୁଇଟି ଛକ ଶୂନ୍ୟ ନ ରହେ ତେବେ ବାଘମାନେ ଆବଦ୍ଧ ହୋଇ ଅଚଳ ହୋଇ ଯାଆନ୍ତି ଓ ଛେଳିର ଅଧିକାରୀ ଜିତେ । 

## ଆଧାର 
ଶ୍ରେଣୀ:ଓଡ଼ିଆ ଚଳଣି
ଟିବିଆଲ ପ୍ଲେଟୋ ଅସ୍ଥି ଭଗ୍ନ

**ଟିବିଆଲ ପ୍ଲେଟୋ ଅସ୍ଥି ଭଗ୍ନ** (ଇଂରାଜୀ ଭାଷାରେ **tibial plateau fracture**) କୁହାଯାଏ ଯେତେବେଳ ଆଣ୍ଠୁ ଗଣ୍ଠି (knee joint) ତିଆରିରେ ଭାଗ ନେଉଥିବା ଟିବିଆ (tibia) ଅସ୍ଥିର ଉପର ଭାଗ ଭାଙ୍ଗିଯାଏ (break) । ଏହି ଆଘାତ ହେଲେ ଯନ୍ତ୍ରଣା, ଆଣ୍ଟୁଫୁଲା (swelling) ଓ ଆଣ୍ଠୁ ଚଳନ କମିବା ଲକ୍ଷଣମାନ ଦେଖାଯାଏ ।
 

ଯନ୍ତ୍ରଣାକୁ ଏନଏସଏଆଇଡି (NSAIDs), ଓପିଅଏଡ (opioids) ଓ ସ୍ପ୍ଲିଣ୍ଟ (splinting) ଦେଇ ଚିକିତ୍ସା କରାଯାଏ । ସନ ୧୯୨୦ରେ ଏହି ଭଙ୍ଗାକୁ *ଫେଣ୍ଡର ଫ୍ରାକଚର* କୁହାଯାଉଥିଲା ଯାହା ଲୋକ ଚାଲିକରି ଯିବାବେଳେ ଧକ୍କା ଯୋଗୁ ହେଉଥିଲା । 
 
## ଆଧାର 
## ବାହ୍ୟ ଲିଙ୍କ
*Ortho Bullets

ଶ୍ରେଣୀ:ଚିକିତ୍ସା ବିଜ୍ଞାନ
ବିସ୍ଥାପିତ କାନ୍ଧ ଗଣ୍ଠି

**ବିସ୍ଥାପିତ କାନ୍ଧ ଗଣ୍ଠି** (**dislocated shoulder**) କୁହାଯାଏ ଯେତେବେଳେ ହ୍ୟୁମରସ (humerus) ଅସ୍ଥିର ମଥା କାନ୍ଧ ଗଣ୍ଠିରୁ (shoulder joint) ସ୍ଥାନ‌ଚ୍ୟୁତ ହୁଏ । ଏହା ଯୋଗୁ କାନ୍ଧରେ ଯନ୍ତଣା ଓ ଅସ୍ଥିର ହୁଏ । ଯୁକ୍ତରାଷ୍ଟ୍ର ଆମେରିକାରେ ବର୍ଷକୁ ପ୍ରତି ଏକ ଲକ୍ଷ ଲୋକରେ ୨୪ ଜଣଙ୍କୁ ଏହି ଆଘାତ ହୁଏ ।
 
## ଏହା ମଧ୍ୟ ଦେଖନ୍ତୁ 
*Shoulder problems

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ମଙ୍କିପକ୍ସ

**ମଙ୍କିପକ୍ସ** (ଇଂରାଜୀ ଭାଷାରେ **monkeypox**) ଏକ ମଙ୍କିପକ୍ସ ଭୂତାଣୁ (monkeypox virus) ଜନିତ ସଂକ୍ରାମକ ରୋଗ (infectious disease) । ଏହି ରୋଗରେ ଜ୍ୱର, ମୁଣ୍ଡବିନ୍ଧା, ମାଂସପେଶୀ ଯନ୍ତ୍ରଣା, ଫୋଟକା ଯୁକ୍ତ ରାସ୍, ଥକ୍କା ଅନୁଭବ ଓ ଫୁଲା ଲସିକା ଗ୍ରନ୍ଥି (swollen lymph nodes) ଆଦି ଲକ୍ଷଣ ଓ ଚିହ୍ନ ଦେଖାଯାଏ ।

  
ରୋଗୀର ଦେହ ତରଳ ପଦାର୍ଥ, ପଶୁ କାମୁଡ଼ା ବା ରାମ୍ପୁଡ଼ା, ବୁସ ମାଂସ (bush meat) ସ୍ପର୍ଶ ତ‌ଥା ବ୍ୟବ‌ହାର, ଓ ସଂକ୍ରମିତ ଲୋକ ସଂସ୍ପର୍ଶରେ ଆସିଲେ ଏହି ମଙ୍କିପକ୍ସ ରୋଗ ସଂକ୍ରମଣ ହୁଏ । ରୋଗ‌ଗ୍ରସ୍ତ ସ୍ଥାନରୁ କିଛି ପଦାର୍ଥ ନେଇ ଭୂତାଣୁ ଡିଏନଏ (DNA) ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । 

ଗୋବୀଜ ଟିକା (smallpox vaccine) ଏହାର ପ୍ରତିଷଧ ଭାବରେ କାମ କରୁଥିବା ବିଶ୍ୱାସ କରାଯାଏ । ସନ ୧୯୭୦ରେ କଙ୍ଗୋ ଦେଶରେ (Democratic Republic of the Congo) ପ୍ରଥମେ ମଣିଷ ଦେହରେ ଏ ରୋଗ ଦେଖାଯାଇଥିଲା ।
 
## ଆଧାର 
## External links 
* CDC - Monkeypox Fact Sheet
* Virology.net Picturebook: Monkeypox 
* *Could Monkeypox Take Over Where Smallpox Left Off?  Smallpox may be gone, but its viral cousins—monkeypox and cowpox—are staging a comeback* March 4, 2013 Scientific American

ଶ୍ରେଣୀ:ଚିକିତ୍ସା ବିଜ୍ଞାନ
ନୀଳ ମାଷ୍ଟରାଣୀ

**ନୀଳ ମାଷ୍ଟରାଣୀ**, ୧୯୯୬ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବି ରଥ । ଗୋଦାବରୀଶ ମହାପାତ୍ର ଓ ଚକ୍ରଧର ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଚକ୍ରଧର ସାହୁ ।

ମୀନକେତନ ଦାସ, ପ୍ରିୟଙ୍କା ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ମୀନକେତନ
* ପ୍ରିୟଙ୍କା ମହାପାତ୍ର

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ।

## ପୁରସ୍କାର
୧୯୯୭ରେ ଏହି କଥାଚିତ୍ରଟିକୁ ୫ଟି ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା । ସ୍ୱତନ୍ତ୍ର ଜୁରୀ ପୁରସ୍କାର, ଶ୍ରେଷ୍ଠ ସମ୍ପାଦନା, ଶ୍ରେଷ୍ଠ ରେକର୍ଡ଼ିଂ, ଶ୍ରେଷ୍ଠ କାହାଣୀ ଓ ଶ୍ରେଷ୍ଠ ଅଭିନେତା ପୁରସ୍କାର ମିଳିଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୯୬ର ଓଡ଼ିଆ କଥାଚିତ୍ର